ஜேர்மனியில் பர்தா அணியத் தடை

ஜேர்மனியில் முழுவதுமாக முகத்தை மறைக்கும் பர்தா அணிய தடை விதிக்கும் தீர்மானம் நாடாளுமன்றத்தில் நிறைவேற்றப்பட்டுள்ளது.உள்நாட்டு போர், தீவிரவாதம் உட்பட பல்வேறு காரணங்களால் மத்திய கிழக்கு நாடுகளை சேர்ந்த மக்கள் ஐரோப்பிய நாடுகளுக்கு படை யெடுக்கின்றனர்.குறிப்பாக ஜேர்மனி புலம்பெயர்ந்து வரும் மக்களுக்கு அடைக்கலம் கொடுக்கிறது. இதுவே தீவிரவாத தாக்குதலுக்கு காரணமாக உள்ளது என பலரும் குற்றம்சாட்டி வருகின்றனர்.இதற்கிடையே கிறிஸ்துமஸ் சந்தை தாக்குதல் உட்பட பல் வேறு தீவிரவாத தாக்குதல்கள் நடந்ததால் முகத்தை மறைக்கும் பர்தா அணிய தடை விதிக்கப்பட்டுள்ளது.இதுகுறித்து உள்துறை அமைச்சர் தாமஸ் டி மைஜியர் கூறுகையில்,பாதுகாப்பு நடவடிக்கைகளுக்காக இந்த தீர்மானம் நிறைவேற்றப்பட்டுள்ளது. இதன்படி தேர்தல் அதிகாரிகள், நீதித்துறை அலுவலர்கள் மற்றும் ராணுவத்தினர் உட்பட அரசு அதிகாரிகள் அவர்களது பணியின் போது முகத்திரை அணிந்து சேவையாற்றுவதற்கு இந்த தடை பொருந்தும்.எனினும் நோய் தொற்றுகளில் இருந்து சுகாதார பணியாளர்கள் தங்களை பாதுகாத்துக் கொள்ள முகத்திரை அணிந்து கொள்ளலாம்.தேவைப்படும் பட்சத்தில் பொலிஸ் அதிகாரிகளும் முகத்திரை அணிந்து கொள்ளலாம் என தெரிவித்துள்ளார்.


தோல்வியும் வெற்றி தான் – என்கிறார் மகிந்த

சிறிலங்கா பிரதமர் ரணில் விக்கிரமசிங்கவுக்கு எதிரான நம்பிக்கையில்லா பிரேரணை தோல்வியடைந்தாலும், தமக்கு வெற்றியே என்று, சிறிலங்காவின் முன்னாள் ஆட்சியாளர் மகிந்த ராஜபக்ச தெரிவித்துள்ளார். நேற்றிரவு நாடாளுமன்றத்தில் வாக்கெடுப்பு முடிந்த பின்னர், ஊடகவியலாளர்களிடம் கருத்து வெளியிட்ட மகிந்த ராஜபக்ச,“சிறிலங்கா சுதந்திரக் கட்சி நாடாளுமன்ற உறுப்பினர்கள் அனைவரும், பிரேரணைக்கு ஆதரவாக வாக்களித்திருந்தால், முடிவு மாறியிருக்கும்.

முதலில் எமக்கு 54 வாக்குகள் தான் இருந்தன. இப்போது, 76 வாக்குகளாக அதிகரித்துள்ளது. இது எமக்கு வெற்றி தான்” என்று அவர் தெரிவித்தார்.


கேட்பாரற்ற நிலையில் விஸ்மா தெலாகா மக்கள்.

பட்டர்வொர்த்,

திரில்லாக ஒரு பேய்ப்படம் எடுப்பதற்கு தோதான கட்டடத் தில் மக்கள் வாழ்ந்தால் அவர் களின் வாழ்க்கை எப்படி இருக்கும்? பாழடைந்த கட்டடம், ஒவ்வொரு மாடியிலும் குப்பைக் கூளம், எங்கும் ஒற்றடை படிந்த கூரை கள், பல ஆண்டுகளாக சாயம் பூசப்படாத சுவர்கள், அதில் கிறுக்கி வைக்கப்பட்ட வாசகங்கள், மழை நீர் தேங்கி பூசனம் பூத்திருக் கும் தரைகள், ஆங்காங்கே முளைத்திருக் கும் செடி கொடிகள். இவ்வளவுக்கும் மத்தி யில், விஸ்மா தெலாகாவில் 84 வீடுகள் உள்ளன.

Read More: Malaysia Nanban Tamil Daily on 2.4.2018


பத்து மலேசியர்களில் நால்வருக்கு மனநோய்!

தங்களின் வாழ்நாளில் ஒவ்வொரு பத்து மலேசியர்களில் நால்வர் மனநோய் பாதிப்புக்கு ஆளானவர்கள் என்று மனோவியல் நிபுணர்கள் தெரிவித்துள் ளனர். இந்த எண்ணிக்கை தொடர் ந்து ஏறுமுகம் காணலாம். இத்தகைய பாதிப்புக்கு உட்பட்டவர்கள் மற்றவர்கள் தங்களை தாழ்வாக பார்ப்பார்கள் என்ற எண்ணம் காரணமாக இப்பிரச்சினை குறித்த எண்ணிக்கை விவரம் முழுமையாக தெரியாமல் போகிறது. மன உளைச்சல் மற்றும் இதர மனநோய் சம்பந்தமான விவ காரங்களுக்கு சிகிச்சை வழங் குவதில் முன்னுரிமை வழங்கப் பட வேண்டும் என்று ஐஎம்யு என்ற அனைத்துலக மருத்துவ பல்கலைக்கழகத்தின் மருத்துவ நிபுணர் டாக்டர் பிலிப் ஜோர்ஜ் தெரிவித்தார். 2020ஆம் ஆண்டு வாக்கில் 340 மில்லியன் பேர் மன உளைச்சலால் பாதிக்கப்படுவர் என்று உலக வங்கி தனது அறிக் கையில் தெரிவித்துள்ளது. மன நோய் என்பது ஏழை எளியவர் களை மற்றும் தனி மையில் இருப்பவர்களை மட்டுமே பாதிப்பதாக எடுத்துக் கொள்ளக் கூடாது. இது எவருக்கும் வரும். குறைந்தபட்சம் 10 விழுக்காடு மலேசியர்கள் மன நோயால் பாதிக்கப்பட்டுள்ளனர் என்று மருத்துவ நிபுணர் டாக்டர் பிலிப் ஜோர்ஜ் தெரிவித்தார். ஆசிய மக் கள் தங்களின் மனக்குறைகளை வெளிப் படையாக பேசுவதில்லை. பலர் மன பாதிப்பு பிரச்சினையை ஒரு பலவீனமாக எடுத்துக் கொள்கின்றனர்.


வாக்காளர்களாக பதியாத 1,20, 000 மஇகா உறுப்பினர்கள்.

மஇகா உறுப்பினர்களில் சுமார் 120,000 பேர் இன்னும் வாக்காளர்களாக பதிந்து கொள்ளாமல் இருப்பதற்கான முக்கிய காரணங்களில் மஇகா கிளை உறுப் பினர்கள் மத்தியில் காணப்படும் விழிப்புணர்வு குறைவும் ஒன்றாகும் என்று கட்சியின் தேசியத் தலைவர் டத்தோஸ்ரீ டாக்டர் எஸ்.சுப்பிரமணியம் கூறினார்.செயல்படாமல் இருக்கும் கட்சி உறுப்பினர்கள், தங்களை வாக்காளராக பதிந்து கொள்ள எவ்வித முயற்சியும் எடுக்காதது இதற்கு காரணமாக இருக்கக் கூடும் என்று டாக்டர் சுப்பிரமணியம் செய்தியாளர்களிடம் கூறினார். எஸ்பிஎம் மற்றும் எஸ்டிபிஎம் தேர்வுகளில் சிறப்பு தேர்ச்சி பெற்ற இந்திய மாணவர்களுக்கு விருது வழங்கும் நிகழ்ச்சி வைத்த பின்னர் அவர் செய்தி யாளர் களிடம் இதை தெரிவித்தார். மஇமா இந்த நிகழ்ச்சியை ஆண்டுதோறும் நடத்தி வருகிறது. அரசியல் அமைப்பு முறையில் அவர்களுக்கு அதிக நெருக்கம் கிடையாது. ஆகவே இம்மாதிரியான உறுப்பினர்கள் வாக்காளராக பதிந்து கொள்வதற்கான ஆர்வத்தை அவர்களிடையே உருவாக்க நாம் கூடுதல் முயற்சி எடுக்க வேண்டும் என்று அவர் மேலும் கூறினார். நாடு தழுவிய நிலையில் இன்னும் பதிவு செய்யாமல் இருக்கும் கட்சி உறுப்பினர்களை அடையாளம் கண்டு ஜூன் 15க்குள் அவர்களை வாக்காளராக பதிவு செய்வதற்கான நடவடிக்கையில் மஇகா இறங்கி இருப்பதாக சுகாதார அமைச்சருமான டாக்டர் சுப்பிரமணியம் கூறினார். எத்தனை உறுப்பினர்கள் வாக்காளராக பதிந்து கொண்டுள்ளனர் என்ற விவரத்தை நான் தினசரி பெற்று வருகிறேன். இந்த நடவடிக்கை ஜூன் 15 வரை தொடரும் என்பதால், விவரங்களை இப்போது என்னால் வெளியிட முடியாது என்றார் அவர்.


பி.டி.பி.டி.என்.  சேமிப்புத் திட்டத்திற்கு ஏர் ஆசியா உதவி

(ஆறுமுகம் பெருமாள்) சிப்பாங்,

வான் போக்குவரத்துத் துறையில் அதீத சாதனைகளை அனைத்துலக ரீதியில் குவித்துவரும் மலிவு கட்டண நிறுவனமான ஏர் ஆசியா சமூகச் சேவை களிலும் கால் பதித்து வருகிறது. அவ்வகையில் வசதி குறைந்த குடும்பங் களைச் சேர்ந்த மாணவர் களுக்கு நேற்று நிதியுதவி வழங்கியது.

தேசிய உயர்கல்வி நிதிக் கழகமான பி.டி.பி.டி.என். அண்மையில் அமல்படுத்தி யிருக்கும் கல்விச்  சேமிப்புத்  திட்டத்திற்கு  உதவும் வகையில்  ஏர் ஆசியா தனது பங்கை வழங்க முன்வந்துள்ளது. ஆரம்பப் பள்ளிகளில் பயிலும் வசதி குறைந்த அல்லது குறைந்த வருமானம் பெறும் குடும்பங்களைச் சேர்ந்த மாணவர்கள்  உயர் கல்விக் கூடங்களுக்கு செல் லும் வேளையின்போது எதிர்நோக்கும்  நிதிச் சுமையை குறைக்கும் வகையில் தேசிய உயர் கல்வி நிதிக் கழகமான பி.டி.பி.டி.என். அமல்படுத்தி யிருக்கும் திட்டத்திற்கு ஏர் ஆசியா  1 லட்சத்து 21 ஆயிரத்து 750 வெள்ளியை வழங்கி  உதவியது.

Read More: Malaysia Nanban News paper on 14.12.2017


நேப்பாளம் முன்னாள் பிரதமர் துல்சி மரணம்

காத்மாண்டு,

நேப்பாள நாட்டின் பிரதமராக இருமுறை பதவி வகித்த துல்சி கிரி(93) உடல்நலக்குறைவால்  காலமானார்.  இந்தியாவின் அண்டைநாடான நேப்பாள நாட்டின் பிரதமராக கடந்த 1964-1965 மற்றும் 1975-77 ஆண்டுகளுக்கு இடையில் இருமுறை பதவி வகித்தவர் துல்சி கிரி. சிராஹா மாவட்டத்தில் 1926ஆம் ஆண்டில் பிறந்த கிரி, நேப்பாளி காங்கிரஸ் கட்சியில் இணைந்து தனது அரசியல் பணியை தொடங்கினார்.

பஞ்சாயத்து சட்டத்தின் தீவிர ஆதரவாளராக இருந்த இவர், நேப்பாளத்தின் மன்னராக பிரேந்திரா ஆட்சி செய்த காலகட்டத்தில் நாட்டைவிட்டு வெளியேறி இலங்கையில் அரசியல் தஞ்சம் அடைந்து, வாழ்ந்து வந்தார். பின்னர், மன்னர் கியானேந்திர ஷா ஆட்சிக்காலத்தில் கடந்த 2005ஆம் ஆண்டு அவர் தாய்நாட்டுக்குத் திரும்பினார். அப்போது, பிரதமர் பதவிக்கு நிகராக கருதப்படும் நேப்பாள மந்திரிசபையின் துணைத் தலைவர் பதவியில் நிய மிக்கப்பட்டார்.

இந்நிலையில், சில ஆண்டுகளாக நுரையீரல் புற்றுநோயால் பாதிக்கப்பட்டிருந்த துல்சி கிரி, புத்தானில்கன்ட்டா பகுதியில் உள்ள தனது இல்லத்தில் உடல்நலக் குறைவால் 93ஆவது வயதில் மரணம் அடைந்தார்.


அமெரிக்காவில் பேரழிவு அபாயம்:

அமெரிக்காவில் பேரழிவு ஏற்படும் அபாயம் காரணமாக எச்சரிக்கை நடவடிக்கையாக 1,30,000 மக்கள் வெளியேற்றப்பட்டுள்ளனர்.வடக்கு கலிபோர்னியா பகுதியிலிருந்தே மக்கள் வெளியேற்றப்பட்டுள்ளனர். கலிபோர்னியாவில் உள்ள அமெரிக்காவின் உயரமான Oroville அணை கனமழை காரணமாக முழுவதும் நிரம்பி தண்ணீர் வழிந்து வருகிறது.பலவீனமான அணை எந்த நேரத்தில் சரியக்கூடும் என அதிகாரிகள் எச்சரிக்கை விடுத்துள்ளனர். இதனால் அப்பகுதியல் உள்ள 1,30,000 மக்களை வீடுகளிலிருந்து வெளியேற்றியுள்ளனர்.மேலும் கனமழை மற்றும் பனிப்பொழிவு காரணமாக அணை நிரம்பியுள்ளதாக அதிகாரிகள் குறிப்பிட்டுள்ளனர். 50 ஆண்டு வரலாற்றில் முதன்முறையாக Oroville அணையில் இத்தகைய அவசர நிலை ஏற்பட்டுள்ளதாக தெரிவித்துள்ளனர்.


இன்று அனுமன் ஜெயந்தி: விரதம் இருப்பது எப்படி?

ராமாயணத்தில் இணையற்ற இடத்தைப் பிடித்தவர் ஆஞ்ச நேயர். அறிவு, உடல் வலிமை, துணிச்சல், புகழ், ஆரோக்கியம், வாக்கு சாதுரியம், வீரம் ஆகிய அனைத்தும் ஒருங்கே அமையப்பெற்றவர். சீதாதேவியால் ‘சிரஞ்சீவி’ பட்டம் பெற்றவர். அவரது பிறப்பு மகத்துவம் மிகுந்தது. அவர் பிறந்த தினமே ‘அனுமன் ஜெயந்தி’யாக கொண்டாடப்படுகிறது. வாயுதேவனின் அம்சமாக அஞ்சனாதேவிக்கு மார்கழி மாதம் மூல நட்சத்திரத்தில் பிறந்தவர், ஆஞ்சநேயர்.

திரேதாயுகத்தில் குஞ்சரன் என்ற சிவபக்தன் வெகுகாலமாக குழந்தை இல்லாமல் வருந்தினான். குழந்தைச் செல்வம் வேண்டி சிவபெருமானை நோக்கி தவம்புரிந்தான். அவன் முன் தோன்றிய ஈசன், ‘உனக்கொரு மகள் பிறப்பாள். அவளுக்கு ஒரு மகன் பிறப்பான். அவன் வலிமையும், வீரமும் பெற்று மரணம் இல்லாதவனாக வாழ்வான்’ என்று கூறி மறைந்தார்.

அவ்வாறே குஞ்சரனுக்கு ஒரு மகள் பிறக்க, அஞ்சனை என்று பெயரிட்டு வளர்த்தனர். அவள் பருவம் எய்ததும், கேசரி என்னும் வானர வீரனுக்கு அவளை மணமுடித்துக் கொடுத்தார் குஞ்சரன்.

ஒருநாள் அஞ்சனையின் முன்பு தர்மதேவதை தோன்றி, ‘பெண்ணே நீ வேங்கடமலைக்கு கணவனுடன் சென்று மகாதேவனை குறித்து தவம் செய். அவரருளால் விண்ணவர் போற்றும் மகன் பிறப்பான்’ என்றது.

தேவதை கூறிய இடத்திற்குச் சென்ற அஞ்சனை, காற்றை மட்டும் உணவாகக் கொண்டு கடும் தவம் இருந்தாள். அவளது தவத்தைக் கண்டு வாயு தேவன் அதிசயித்தார். ஒரு முறை வாயு பகவான் சிவசக்தி வடிவான கனி ஒன்று, அஞ்சனையின் கைகளிலே வந்து தங்கும்படி செய்தார்.

அந்தக் கனியை உண்ட சில தினங்களில் அவள் கருவுற்றாள். அப்போது ஒரு அசரீரி எழுந்தது. ‘அஞ்சனா தேவி! சிவனுக்கும், சக்திக்கும் ஏற்பட்ட சிவசக்தி வடிவமான அம்சத்தை சிவனின் ஆணைப்படி, வாயுதேவன் கனி உருவில் உன்னை உண்ணச் செய்தான். உனக்கு சிவசக்தி அம்சம் கொண்ட மகன் பிறப்பான். அவன் வாயுபுத்திரன் என்று அழைக்கப்படுவான். விண்ணும் மண்ணும் அவனைப் போற்றி புகழும்’ என்றது.

அரண்மனைக்குத் திரும்பிய அஞ்சனை, நடந்தது பற்றி தனது கணவர் கேசரியிடம் கூறினாள். மாதங்கள் பல கடந்தன.

ஒரு மார்கழி மாதம் மூல நட்சத்திரம் கூடிய நன்னாளில் அஞ்சனாதேவிக்கு ஆண் குழந்தை பிறந்தது. அஞ்சனாதேவியின் மகன் என்பதால், அவர் ஆஞ்சநேயர் என்று அழைக்கப்பட்டார்.

வனவாசம் வந்த ஸ்ரீராமனுக்கு, எந்தவித பிரதிபலனையும் கருதாமல் தூய அன்புடனும், பக்தியுடனும் தொண்டு செய்தார். ராமனுக்கு பணிவிடை செய்வதற்காகவே அவர் வாழ்ந்தார். சொல்லின் செல்வனான அனுமன் முதன் முதலாக ராமனைச் சந்தித்தபோது, ‘நீங்கள் யார்?’ என்று ராமன் கேட்டார்.

அதற்கு, ‘காற்றின் வேந்தருக்கு அஞ்சனை வயிற்றில் வந்தேன். நான் அனுமன் என்று, தன் தந்தையின் பெயர், தாயாரின் பெயர், தன் பெயர் அனைத்தையும் அடக்கமாக கூறினார் அனுமன்.

ஆஞ்சநேயருக்கு சுந்தரன் என்றும் ஒரு பெயர் உண்டு. ராமாயணத்தை எழுதிய வால்மீகி மகரிஷி அதை ஏழு காண்டங்களாக பிரித்தார். அனு மனுக்கு சிறப்பு சேர்க்கும் விதத்தில் ஒரு காண்டத்தை சுந்தர காண்டம் என்று அவரது பெயரால் அழைத்து மகிழ்ந்தார்.

விரதம் இருப்பது எப்படி?

அனுமன் ஜெயந்தி, ஜெயந்திகளுக்கு எல்லாம் ஜெயந்தி. அன்றைய தினம் நாம் விரதம் இருந்தால் சகல மங்களங்களும் உண்டாகும். நினைத்த காரியம் கை கூடும். துன்பம் விலகும். இன்பம் பெருகும். அனுமன் ஜெயந்தி விரதம் இருப்பவர்கள் அதிகாலை குளித்து உணவு உண்ணாமல் ஆஞ்சநேயர் கோவிலுக்கு சென்று துளசியால் அர்ச்சனை செய்ய வேண்டும். ஆஞ்சநேயரை ராமநாமத்தால் சேவிப்பதோடு, வடை மாலை சாத்தி, வெற்றிலை மாலை அணிவித்து, வெண்ணை சாத்தி வழிபட வேண்டும்.

வாலில் குங்கும பொட்டு வைத்து வழிபடுவது விசேஷமானது. அவல், சர்க்கரை, தேன், பானகம், கடலை, இளநீர் முதலிய பொருட்கள் அனுமனுக்கு மிகவும் பிடிக்கும். அதை நைவேத்தியம் செய்வதனால் அனுமன் மிக மகிழ்வார்.

அனுமனுக்கு வாலில் தான் சக்தி அதிகம். அதனால் தான் ஆஞ்சநேயர் வாலில் குங்குமம் வைத்து வழிபடுகிறோம். பக்தி சிரத்தையுடன் ராம நாமத்தை உச்சரித்துக் கொண்டு வால் தோன்றும் இடத்தில் இருந்து தினமும் சந்தனம் பூசி, குங்கும திலகம் வைத்துக் கொண்டு வர வேண்டும். வாலின் நுனியை அடைந்ததும் கலைத்து விட்டு மறுபடியும் பொட்டு வைக்க வேண்டும். வால்முனையில் பொட்டு பூர்த்தி பெறுகின்ற சுப தினத்தில் வடை மாலை சாத்தி வழிபட வேண்டும். மார்கழி மாதம் வளர்பிறை திரயோதசியன்று 13 முடிச்சுகளோடு கூடிய மஞ்சள் கயிற்றை கலசத்திற்குள் வைத்து ஓம் நமோ பகவதே வாயு நந்தனாய என்ற மந்திரம் சொல்லி ஆவாஹனம் செய்து மஞ்சள், தனம், பூ மேலும் மற்ற பூஜை பொருட்களால் பூஜை செய்ய வேண்டும்.

கோதுமை மாவினால் தயார் செய்யப்பட்ட 13 பூரி, வெற்றிலை பாக்கு, தட்சணையோடு ஒரு தட்டில் வைத்து அந்தணருக்கு கொடுக்கலாம். மேலும் அந்த அந்தணருக்கு சாப்பாடும் போடலாம். அனுமன் விரத தொடக்கத்தில் இவ்வாறு செய்வதால் சகல காரியங்களும் வெற்றி அடையும்.

காலை உணவாக பொரியும், பழமும் சாப்பிட வேண்டும். இதை பிறருக்கும் வழங்கலாம். பகல் உணவாக கிழங்கு, காய்கறிகளை சாப்பிடலாம். இரவில் ஆஞ்சநேயர் ஸ்தோத்திரம், ராமநாமம், ஆஞ்சநேயர் அஷ்டோத்திரங்கள், சுலோகங்கள் கூறி வழிபட வேண்டும்.


அன்புமணிக்கு அதிர்ச்சி மேல் அதிர்ச்சி

தர்மபுரி:

பாமக இளைஞரணி தலைவர் அன்புமணி ராமதாஸுக்கு அதிமுக கட்சி மிகப்பெரிய அதிர்ச்சியை அளிக்க காத்துக் கொண்டு இருக்கிறது. லோக்சபா தேர்த லில் பாமக வேட்பாளர் அன்புமணி ராமதாஸ் படுதோல்வி அடைந்து இருக்கிறார். இவர் திமுக வேட்பாளர் செந்தில் குமாரிடம் தோல்வி அடைந்துள்ளார்.

செந்தில் குமார் 5,70,000 வாக்குகள் எடுத்து, அன்புமணியை விட 70,000 வாக்குகள் முன்னிலை பெற்று தேர்தலில் வெற்றிபெற்று இருக்கிறார். இது அன்புமணிக்கு அதிர்ச்சி அளித்துள்ளது. அதிமுகவுடன் பாமக கூட்டணி வைத்த போது 7 தொகுதிகளை கேட்டது. அதோடு ஒரு ராஜ்ய சபா சீட்டும் கேட்டது.இதற்கு பதிலாக அதிமுக சட்டமன்ற இடைத்தேர்தலில் ஆதரவு கேட்டது. இந்த பேச்சுவார்த்தையில் உடன்பாடு ஏற்படவே ஒப்பந்தம் போடப்பட்டது.

ஆனால் பாமக அதிமுகவை பெரிய அளவில் ஏமாற்றியுள்ளது என்றுதான் கூற வேண்டும். பாமகவின் வாக்கு வங்கி அதிமுகவிற்கு எங்கும் உதவ வில்லை.வட தமிழகத்தில் நடந்த சட்டசபை இடைத்தேர்தலில் எல்லாம் அதிமுக தோல்வி அடைந்துள்ளது. அதேபோல் பாமக வலுவாக இருக்கும் இடங்களில் எல்லாம் நடந்த சட்டசபை இடைத்தேர்தலிலும் அதிமுக தோல்வியை சந்தித்துள்ளது.

பாமகவினர் யாரும் அதிமுகவினர் கூட்டணிக்காக வேலை பார்க்கவில்லை என்ற புகாரும் இருக்கிறது. அதேபோல் பாமகவின் வாக்குகள் லோக்சபா தேர்தலிலும் அதிமுகவிற்கு செல்லவில்லை. இதனால்தான் பெரிய கூட்டணி அமைத்தும் கூட அதிமுக மிகப்பெரிய தோல்வியை சந்தித்து இருக்கிறது.

இதனால் அதிமுக தரப்பு பெரும் ஏமாற்றம் மற்றும் கோபத்தில் இருப்பதாக கூறுகிறார்கள். ஏற்கனவே அதிமுகவின் மிக முக்கியமான எம்பிக்கள், தங்கள் எம்பி பதவியை இழந்துவிட்டனர். இதனால் அவர்கள் தங்களுக்கு ராஜ்ய சபா பதவி வேண்டும் என்று கேட்டு வருகிறார்கள். தமிழக பாஜகவில் சிலரும் அதிமுகவிடம் ராஜ்ய சபா பதவிக்கு அடிபோட்டு வருகிறார்கள்.

இதனால், அதிமுக பெரும்பாலும் பாமகவிற்கு ராஜ்ய சபா எம்பி பதவியை வழங்காது என்று கூறுகிறார்கள். இதுதான் அன்புமணிக்கு பெரிய அதிர்ச்சியை அளித்துள்ளது. தங்கள் கட்சியை சேர்ந்த ஒருவருக்கு அதிமுக எம்.பி பதவி தர முடிவெடுத்து இருப்பதாக தெரிகிறது. அதிமுகவின் இந்த முடிவால் அதிமுக - பாமக கூட்டணியில் கூடிய சீக்கிரம் பிளவு ஏற்பட போகிறது என்று பேசிக்கொள்கிறார்கள்.


மாரான் ஸ்ரீ மரத்தாண்டவர் ஆலயம் இடிக்கப்படுமா?

சுமார் 126 ஆண்டுகள் பழைமை வாய்ந்த மாரான் ஸ்ரீமரத்தாண்டவர் ஆலயத்தின் பதிவை சங்கங்களின் பதிவகம் (ஆர்.ஓ.எஸ்.) ரத்து செய்து விட்ட தாகவும், இதைத் தொடர்ந்து அந்த ஆலயம் கூடிய விரைவில் இடிக்கப்படும் என்றும் சமூக வலைத்தளங்களில் காட்டுத்தீயைப் போல் பரவி வரும் வதந்தி யின் காரணமாக பக்தர்கள் மத்தியில் பெரும் சர்ச்சை நிலவி வருகிறது.

எனினும், இது முற்றிலும் பொய்யான ஒரு தகவல் என்றும் சில பொறுப்பற்ற தரப்பினர் பரப்பி வரும் வீண் வதந்திகள் என்றும் பகாங் மாநில ம.இ.கா. தலைவர் டத்தோ ஆர். குணசே கரன் நேற்று தெளிவுப்படுத்தினார்.

மாரான் ஸ்ரீமரத்தாண்டவர் ஆலயம் தொடர்பான இந்த வதந்தி கடந்த சனிக் கிழமை முதல் சமூக வலைத்தளங்களில் பரவி வருகிறது. மொத்தத்தில் இந்திய சமூகத்தினர் மத்தியில் இது பீதியை ஏற்படுத்தியுள்ளது.உண்மையில் இது ஒரு பழைய விவகாரம். இவ்வாண்டு தொடக்கத்தில் இதற்கு தீர்வு காணப்பட்டுள்ளது என்று அவர் கூறினார்.

Read More: Malysia Nanban News Paper on 11.10.2017


குண்டர் கும்பல்களுக்கு எதிராக தீவிர வேட்டையில் புக்கிட் அமான்!

கோலாலம்பூர், அந்தஸ்து தராதரம் பாராமல் எவ்வாறு ஊழல் தடுப்பு ஆணையம் நடவடிக்கைகள் எடுத்து வருகின்றதோ, அதே போல குண்டர் கும்பல் நடவடிக்கை களில் ஈடுபடுவோரும் களையெடுக்கப் படுவர் என்று மலேசிய அரச போலீஸ் படை கங்கணம் கட்டியுள்ளது. இந்த இலக்கை நோக்கி, போலீஸ் படையினர் ஆகக்கடைசியாக மேற்கொண்ட ஓப்ஸ் சந்தாஸ் ஹாஸ் நடவடிக்கையில் இரட்டை ஏழு குண்டர் கும் பலின் தலைவனை அவர்கள் தங்கள் வலையில் சிக்கவைத்தனர். திட்டமிடப்பட்ட குற்றச்செயல்களுக்கு எதிரான அதிரடி நடவடிக்கையாக ஓப்ஸ் சந் தாஸ் மேற்கொள்ளப்பட்டு வருகிறது. இதுவரை 800 சந்தேகப் பேர்வழிகள் பிடிபட்டுள்ளனர். இன்னும் அதிகமானவர்கள் போலீசுக்கு டிமிக்கி கொடுத்து வருகின்ற போதிலும், அவர்கள் எவ் வளவு பெரிய இடத்தைச் சேர்ந்தவர்களாக இருந்தாலும் சரி, அவர்களுக்கு எதிராக போலீசின் வேட்டை தொடரும் என்று போலீஸ் படைத் தலைவர் டான் ஸ்ரீ காலிட் அபு பக்கார் சூளுரைத்துள்ளார். இன்னும் அதிகமான குண்டர் கும்பல் தலைவன்களும் அவர்களின் அடியாட்களும் தலைமறைவாக இருக்கின்றனர். அண்மையில் இரட்டை ஏழு குண்டர் கும்பலின் தலைவன் சிரம்பானில் பிடிபட்டது போலீசுக்கு கிடைத்த ஒரு மாபெரும் வெற்றியா கும் என்று போலீஸ் வட்டாரம் தெரிவித்தது. அந்த 47 வயது ஆடவர், பேரா செண்டிரியாங்கில் நிகழ்ந்த குற்றத்திற்காக போலீசாரால் தேடப்பட்டு வந்த நபர் என்றும் அவ்வட்டாரம் குறிப்பிட் டது. இதனை த ஸ்டார் நாளேடு வெளியிட்டுள்ளது. பாக் லொங் கான் அல்லது பிரதர் கான் என்ற குண்டர் கும்பல்கள் மத்தியில் பெயர் பெற்ற அவர், மற்ற ரகசிய கும்பல்களுடனும் தொடர்பு உடையவர் என்று போலீசார் கூறுகின்றனர். அச்சுறுத்தி பணம் பறிப்பது, பாதுகாப்பு பணம் கோருவது போன்ற குற்றச்செயல்களில் அவன் ஈடுபட்டு வந்துள்ளான் என்று தெரிய வருகிறது.இரவு கேளிக்கை மையங்கள் போன்ற வர்த்தக இடங்களில் வாகன நிறுத்துமிடங்களை பாதுகாப்பதும் அவர்களின் வேலையாக இருந்து வந்துள்ளது. இந்த சிறப்பு நடவடிக்கையின் கீழ், கடந்த ஜனவரி முதல் இம்மாதம் (ஜூலை) 5-ஆம் தேதி வரை சுமார் 770 பேர் கைது செய்யப்பட்டனர் என்று புக்கிட் அமான் ரகசிய கும்பல், சூதாட்டம், விபச்சார தடுப்புப் பிரிவின் மூத்த துணை இயக்குநர், துணை ஆணையர் டத்தோ ரொஹாய்மி முகமட் இசா கூறினார். மொத்தம் 92 பேர் நீதிமன்றத்தில் குற்றஞ்சாட்டப்பட்டுள்ளனர். குற்றத்தடுப்புச் சட்டத்தின் கீழ் குண்டர் கும்பல் உறுப்பினர்கள் 111 பேர் கைது செய்யப்பட் டுள்ளனர். இவ்வாண்டு கைது செய்யப்பட்ட மற்றவர்களில், பினாங்கின் குண்டர் கும்பல் 24-இன் தலைவர் என நம்பப்படும் ஒரு டத்தோஸ்ரீ, 4 டத்தோக் கள் உட்பட மிகவும் கொடூரமான 60 குண்டர் கும்பல் உறுப்பினர்களைக் கண்டு பிடித்திருப்பதாக அவர் சொன்னார். அவர்களில் 34 பேர் மிகவும் பேர்போன 360 தேவன் கும்பலைச் சேர்ந்தவர்கள் ஆவர். இது கேங் 36-லிருந்து பிரிந்துபோன கும்பலாகும். கேங் 36 , கொள்ளை, பணம் பறிப்பு, போதைப்பொருள், கடத்தல் போன்ற நடவடிக்கைகளில் ஈடுபட்டு வந்துள்ளது. குண்டர் கும்பல்களைச் சேர்ந்த நூற்றுக்கணக் கானவர்களை குறிவைத்து புக்கிட் அமான் அதன் வலையை இறுக்கி வருகிறது. அக்குற்றவாளிகளில் சிலர் நாட்டை விட்டு வெளியேறியிருக்கலாம் அல் லது வெளியேறும் திட்டத்தில் இருக்கலாம் என்ற சாத்தியத்தையும் அவர் நிராகரிக்க வில்லை. நாட்டின் அனைத்து நுழைவாயில்களையும் போலீசார் கண்காணித்து வருவதாகவும் அவர்கள் தங்களின் ஒழுங்கீன நடவடிக்கைகள் வழியாக சேர்த்துள்ள சொத்துக்களை போலீசார் ஆராய்ந்து வருவதாகவும் அவர் மேலும் சொன்னார்.


மெக்சிகோ இரவு விடுதியில் துப்பாக்கி சூடு 8 பேர் பலி

மெக்சிகோ,ஜன.18- மெக்சிகோ இரவு விடுதியில் மர்ம நபர் நடத்திய துப்பாக்கி சூட்டில் 5 பேர் பலியானார்கள். பிரிட் சுற்றுலா விடுதியில் ‘பி.பி.எம். இசை திருவிழா’ என்னும் புகழ்பெற்ற நிகழ்ச்சி நடைபெற்றது. ஆடல் பாடல் நிகழ்ச்சிகளுடன் ஆரவாரமாக அந்த நிகழ்ச்சி நடந்து கொண்டு இருந்தது. அப்போது அங்கு துப்பாக்கியுடன் வந்த ஒரு மர்ம நபர் அங்கிருந்தவர்களை சரமாரியாக சுட்டுள்ளார். துப்பாக்கி சூட்டில் சம்பவ இடத்திலேயே எட்டு பேர் பலியானார்கள். பலர் படுகாயமடைந்தார்கள். இந்த விபரீத சம்பவம் நடந்த பின்னர் அங்கிருந்த மக்கள் பதட்டத்தில் சிதறியடித்து ஓடினார்கள். இங்கு துப்பாக்கி சூடு நடத்திய அந்த மர்ம நபர் அந்த இடத்தின் அருகில் உள்ள வேறு சுற்றுலா விடுதிக்கும் சென்று இதே போல விபரீத செயலை செய்துள்ளதாக கூறப்படுகிறது. இறந்தவர்களில் ஒருவர் அந்த விடுதியின் காவலாளி என கூறப்படுகிறது. துப்பாக்கி சூட்டிற்கான காரணத்தை இதுவரை போலீசார் வெளியிடவில்லை. மெக்சிகோவில் குற்றமும், வன்முறையும் அதிகளவில் நடப்பதாகவும் இந்த துப்பாக்கி சூடு தீவிரவாதிகளின் செயலாக இருக்க வாய்ப்புள்ளதாகவும் அங்குள்ள மக்கள் தெரிவித்துள்ளனர்.


தமிழர்கள் தமிழ் நாட்டுக்கு செல்ல வேண்டுமா?

தமிழர்கள் இந்தியாவிற்கு விரட்டியடிக்கப்பட வேண்டும் என்றால் கலகொட அத்தே ஞானசார தேரரையும் அழைத்துக்கொண்டே செல்வேன் என்று அரசகரும மொழிகள் அமைச்சர் மனோ கணேசன் தெரிவித்துள்ளார். “இலங்கையிலுள்ள தமிழர்களை இந்தியாவுக்கு விரட்டி அடிக்க வேண்டி வரும்” என பொதுபல சேனாவின் பொதுச் செயலாளர் ஞானசார தேரர் கூறியுள்ளார். அவ்வாறு இந்தியாவுக்கு அனுப்புவதானால், இங்கே வாழும் சிங்களவர், தமிழர் எல்லோரும் தான் இந்தியா போக வேண்டும் என அமைச்சர் பதிலளித்துள்ளார். நான் இந்தியாவிற்கு போகத் தயார். ஆனால், தனியாக போக மாட்டேன். அவரையும் அழைத்துக் கொண்டுதான் இந்தியா செல்வேன். விஜய இளவரசன் மத்திய இந்தியாவிலிருந்து இலங்கையின் மேற்கு கரைக்கு வந்தார். அவருடன் அவரது நண்பர்களும் வந்தார்கள். இங்கு வந்த அவர் வேடர் குல அரசியான குவேனியை மணம் புரிந்தார். பின்னர் வேடர் குல அரசியை விரட்டிவிட்டு, தென்னிந்தியாவில் இருந்த தமிழ் இளவரசியை அழைத்து வந்து திருமணம் புரிந்துக்கொண்டார். தமிழ் பெண்களையும் அழைத்து வந்து தன் நண்பர்களுக்கு திருமணம் செய்து கொடுத்தார். எனவே பெண்களை தென்னிந்தியாவுக்கும், ஆண்களை மத்திய இந்தியாவுக்கும் அனுப்பி நாட்டை வேடர்களுக்கு கொடுத்து விடுவோமா? எடுத்ததுக்கு எல்லாம் தமிழர்களை இந்தியாவுக்கு விரட்டுவோம் என சொல்வது ஏன்? இந்த நாடு தமக்கு மட்டுமே சொந்தம். ஏனைய எல்லோரும் வெளியில் இருந்து வந்தவர்கள் என்ற வாதத்தை ஏற்றுக்கொள்ள முடியாது. இதை இவர்கள் கைவிட வேண்டும். வடமாகாண முதல்வருடன் சட்ட ரீதியாகவும், அரசியல் ரீதியாகவும் மோதுங்கள். அதற்காக அனைத்து தமிழரையும் விரட்டுவோம் என்று கூக்குரல் இட முடியாது. மீண்டும் நாம், கடந்த இருண்ட காலத்துக்குள் செல்ல முடியாது என அரசகரும மொழிகள் அமைச்சர் மனோ கணேசன் கடுமையாக எச்சரித்துள்ளார்.


இந்துக்களின் நலன் காக்க புதிய சட்டம்.

ஜார்ஜ்டவுன்,

நாடு முழுவதுமுள்ள இந்துக்களின் நலனை பேணுவதற் கான புதிய சட்டம் வரையப்பட்டு வருவதாக பினாங்கு துணை முதல்வர் பேராசிரியர் டாக்டர் இராமசாமி தெரிவித் தார். அந்த சட்ட வரைவை நாடாளுமன்றத்தில் தாக்கல் செய்ய, அது குறித்து முதலில் நாட்டின் உயர்மட்ட தலைவர்களிடம் விளக்க மளிக்கப்படும் என்றார் அவர். இந்த சட்டம் வரையப்படுவதன் மூலம் இந்துக்கள் அதிகமானோர் வாழும் மாநிலங்களில் இந்து அறப்பணி வாரியம் அமைக்க ப்படும்.

Read More: Malaysia Nanban Tamil Daily on 16.8.2018


வங்கி அனுமதியின்றி காரை குத்தகைக்கு விடும் உரிமையாளருக்கு அபராதம், சிறை

கோலாலம்பூர், நவ. 17-

வங்கியின் ஒப்புதல் இன்றி மூன்றாம் தரப்பினருக்கு  தங்கள் கார்களைக் குத்தகைக்கு விடும் உரிமையாளர்கள் மீது அபராதம் அல்லது சிறை தண்டனை விதிக்கப்படலாம் என்று துணைப் பிரதமர் டத்தோஸ்ரீ அகமட்  ஜாஹிட் ஹமிடி கூறினார். கடனைத் திருப்பி செலுத்துவதற்காக, மூன்றாம் நபருக்கு குத்தகைக்கு விட்டு பணம் சம்பாதிப்பது,வாடகை கொள்முதல் சட்டம் 1967 ஐ மீறுவது ஆகும் என்று ஜாஹிட் கூறினார்.

வங்கிக் கடனைத் தொடர்ந்து செலுத்துவதற்காக, கார்களை குத்தகைக்கு கொடுப்பது  உண்மையில் உள்நாட்டு வாணிக, கூட்டுறவு, பயனீட்டாளர் அமைச்சின் அதிகாரத்தின் கீழ் வாடகை கொள்முதல் சட்ட கோட்பாடுகளை மீறுவது ஆகும் என்று அவர் நேற்று  நாடாளுமன்றத்தில் எழுத்துப் பூர்வமாகப் பதிலளித்தார்.

வங்கிக் கடனைத் தொடர்ந்து செலுத்தும் திட்டங்களில் ஏற்படும் மோசடிகளை விளக்குமாறு லிம் லிப் எங் (ஜ.செ.க. சிகாம்புட்) கேள்விக்கு அவர் இவ்வாறு பதிலளித்தார். வங்கிக் கடன் ஒப்பந்தம் நடைமுறையில் இருக்கும்போது, ஓர் உரிமையாளர் தன் காரை விற்பனை செய்வது, உரிமையாளர் கொள்முதல் சட்டம் 1967, செக்ஷனின் இன் கீழ் வெ.30,000 அபராதம் அல்லது 3 ஆண்டுகள் சிறைவாசம் அல்லது இரண்டும் தண்டனையாக விதிக்கப்படலாம்.

Read More: Malaysia Nanban News Paper on 17.11.207


எங்கள் நாட்டிற்கு வரும் மேகத்தை திருடிவிட்டனர்!!

ஈரானுக்கு மழைவரக்கூடாது என்ற நோக்கில் எங்கள் நாட்டிற்கு வரும் மேகங்கள் திருடப்பட்டுள்ளது என ஈரான் ராணுவ தளபதி இஸ்ரேல் மீது குற்றம் சாட்டியுள்ளார்.அண்மையில் செய்தியாளர்களை சந்தித்த ஈரான் நாட்டு ராணுவ தளபதி குலாம் ரேசா ஜலாலி கூறுகையில், இஸ்ரேல் மற்றும் பல நாடுகள் ஒன்று சேர்ந்து ஈரான் மீது படரும் மேகங்களை கடத்தி திருடியுள்ளது. கடந்த நாட்களாலாகவே ஈரானின் வானிலை சந்தேகத்தை ஏற்படுத்தியுள்ளது.

2200 மீட்டருக்கு மேல் ஆப்கானிஸ்தானிலிருந்து மத்தியதரைக்கடல் வரை நன்கு படர்ந்துள்ள மேகங்கள் ஈரானில் மட்டும் காணவில்லை எனக்கூறி யுள்ளார். மேலும் இது மற்ற நாடுகள் செய்த சதி என்றும் குறிப்பிட்டுள்ளார். இப்படி எங்கள் நாட்டின் மேகங்களை அயல் நாட்டினர் திருடிவிட்டனர் என ராணுவ அதிகாரி கூறியுள்ள குற்றசாட்டு பரபரப்பை ஏற்படுத்தியுள்ளது.


நேபாளத்தில் விமானம் விழுந்து நொறுங்கி விபத்து.. 65 பேர் பலி?

காத்மாண்டு: நேபாளத்தில் வங்கதேசத்தின் பயணிகள் விமானம் விழுந்து நொறுங்கி விபத்துக்குள்ளானதில் 65 பேர் உயிரிழந்திருக்கலாம் என கூறப்ப டுகிறது. வங்கதேசத்தை சேர்ந்த பயணிகள் விமானம் 78 பயணிகளுடன் அமெரிக்காவில் இருந்து வங்க தேசத்துக்கு சென்று கொண்டிருந்தது. நேபா ளத்தின் காத்மாண்டு விமான நிலையம் அருகே உள்ள கால்பந்து மைதானத்தில் விமானம் விழுந்து நொறுங்கியது.

இதில் விமானம் கரும்புகையுடன் தீப்பிடித்து எரிந்தது. இந்த விமானத்தில் பயணம் செய்த 13 பேர் படுகாயங்களுடன் மீட்கப்பட்டு மருத்துவமனையில் அனுமதிக்கப்பட்டுள்ளனர். விமானம் விபத்துக்குள்ளான இடத்தில் நேபாள ராணுவத்தினர் மீட்புப்பணியில் ஈடுபட்டுள்ளனர். விமானம் முழுவதும் தீப்பற்றி எரிவதால் எஞ்சிய 65 பயணிகள் உயிரிழந்திருக்கலாம் என அஞ்சப்படுகிறது, மோசமான வானிலையால் விமானம் விபத்துக்குள்ளாகியிருக்கலாம் என கூறப்படுகிறது. விமான விபத்தை தொடர்ந்து காத்மாண்டு விமான நிலையம் உடனடியாக மூடப்பட்டுள்ளது.


வைக்கோற்போரில் ஊசியைத் தேடும் கலைஞர்

வைக்கோற்போரில் தொலைத்த ஊசியைத் தேடுவது போல வேலையற்ற வேலை ஒன்றுமில்லை என்பார்கள்.

இந்த "வேலையற்ற வேலை"யை ஒரு இத்தாலியக் கலைஞர் அடுத்த இரண்டு நாட்களுக்கு செய்யவிருக்கிறார்.

உண்மைதான், இது போன்ற பல கலை ஸ்டண்டுகளை அடித்து "வரலாறு" படைத்த இந்தக் கலைஞர் ஸ்வென் சாக்சால்பர், அடுத்த இரண்டு நாட்களும், பாரிசில் உள்ள ஒரு கலைக்கூடத்தில் வைக்கப்பட்டிருக்கும் வைக்கோற்போரில் ஒரு ஊசியைத் தேடப்போகிறார்.

இதற்கு முன்பாக அவர் அடித்த இது போன்ற "கலை ஸ்டண்டுகளில்" ஒரு பசு மாட்டுடன் ஒரே அறையில் ஒரு நாள் முழுதும் கழிப்பது, மரத்தில் தான் உட்கார்ந்திருக்கும் கிளையை வெட்டுவது போன்றவை அடங்கும்.

செய்திகளில் இடம் பிடிக்கும் "கலை" தெரிந்தவர் போல.


சிவகார்த்திகேயனின் அடுத்த படத்தில் நயன்தாரா - அதிகாரப்பூர்வ அறிவிப்பு

சீமராஜா படத்தை தொடர்ந்து எம்.ராஜேஷ் இயக்கத்தில் சிவகார்த்திகேயன் நடிக்கவிருக்கும் புதிய படத்தில் சிவகார்த்திகேயன் ஜோடியாக நடிக்க நயன்தாரா ஒப்பந்தமாகி இருப்பதாக அறிவிக்கப்பட்டுள்ளது.     சிவகார்த்திகேயன் தற்போது பொன்ராம் இயக்கத்தில் சீமராஜா படத்தில் மும்மரமாக நடித்து வருகிறார். இந்த படத்தின் படப்பிடிப்பு விரைவில் இறுதிகட்டத்தை எட்டியிருக்கும் நிலையில், சிவகார்த்திகேயன் அடுத்ததாக ராஜேஷ் இயக்கத்திலும்,

ரவிக்குமார் இயக்கத்திலும் நடிக்க இருக்கிறார்.

இதில் ராஜேஷ் இயக்கத்தில் சிவகார்த்திகேயன் நடிக்கவிருக்கும் படத்தை ஸ்டூடியோ கிரீன் சார்பில் கே.வி.ஞானவேல் ராஜா தயாரிக்க இருக்கிறார். சமீபத்தில் இந்த படத்தின் முதற்கட்ட பூஜை நடந்தது. இந்நிலையில் சிவகார்த்திகேயன் ஜோடியாக நயன்தாரா நடிக்க இருப்பதாக தயாரிப்பு நிறுவனம் அதிகாரப்பூர்வமாக அறிவித்துள்ளது. நயன்தாரா இதற்கு முன்னதாக வேலைக்காரன் படத்தில் சிவகார்த்திகேயன் ஜோடியாக நடித்திருந்தார் என்பது குறிப்பிடத்தக்கது.


நாட்டில்  சாக்கடை அரசியல் நீடித்தால், அடுத்து நான்கூட பாதிப்படையலாம்

ஷா ஆலம்,

நாட்டில்  சாக்கடை அரசியல் நீடித்தால், அடுத்து பாதிக்கப்பட போகும் நபர் தாமாகக்கூட இருக்கலாம் என்று துன் டாக்டர் மகாதீர் முகமட்  கூறினார். ருளாதார விவகாரங்களுக்கான அமைச்சர் டத்தோ ஸ்ரீ அஸ்மின் அலியை சம்பந்தப்படுத்தி இரண்டு நாட்களுக்கு முன்னர்  வெளியாகி அரசியலில் பெரும் பரபரப்பை உருவாக்கிய  ஆபாசக்  காணொளிகள் பற்றி பிரதமர் கருத்துரைத்தார்.

Read More: Malaysia Nanban Tamil Daily on 14.6.2019


அழகு சாதன பசைகளில் விஷம்!

விஷம் கொண்ட அழகு சாதன பசைகள் ஆரோக்கியத்திற்கு ஆபத்தாக முடியலாம். இத்தகைய காரணத்தை கருத்தில் கொண்டு சுகாதார அமைச்சின் மருந்தக முறைப்படுத்தும் இலாகாவானது ஏழு பொருட்களுக்கு தடை விதித்துள்ளது. தடை விதிக்கப்பட்டதில் பலவகை பசைகளும் அடங்கும் என்று சுகாதார அமைச்சின் தலைமை இயக்குனர் டத்தோ டாக்டர் நூர் ஹிசாம் அப்துல்லா தெரிவித்தார். சம்பந்தப்பட்ட பொருட்களில் விஷம் இருப்பதை கண்டறியப் பட்ட பிறகு இப்பொருட்கள் சம்பந்தமான அறிவிப்புகள் உடனடியாக ரத்தாகியது. விஷம் கலந்த அழகு சாதன பசைகளால் தோலின் நிறம் பாதிப்புக்கு உள்ளாகலாம். தோலின் நிறம் மாறும். இறுதியில் இது தோல் புற்று நோய்க்கு இட்டுச் செல்லலாம் என்று தெரிவிக்கப்படுகிறது. தோல் அரிப்பு போன்ற தொல்லைகள் ஏற்படும் சாத்தியமும் உண்டு. சம்பந்தப்பட்ட ஏழு அழகு சாதன பசைகளை விற்பனை யாளர்கள் விற்பனை செய் வதோ அல்லது விநியோகிஸ்தர்கள் விநியோகம் செய்வதோ உடனடியாக நிறுத்தப்பட வேண்டும் என்று தலைமை இயக்குனர் டத்தோ டாக்டர் நோர் ஹிசாம் அப்துல்லா கடுமையான எச்சரிக்கை விடுத்துள்ளார். எவராவது இப்பொருட்களை விற்பனை செய்வது கண்டுபிடிக்கப்பட்டால் அவர்கள் 1984 மருந்து கட்டுப்பாட்டு சட்டத்தின் கீழ் கடுமையான தண்டனையினை எதிர்நோக்குவர். குற்றவாளிகளுக்கு 25,000 வெள்ளிக்கு மேல் அபராதம் விதிக்கப்படும். மூன்று ஆண்டுகளுக்குமேல் சிறைத் தண்டனையும் உண்டு. அல்லது அபராத மும் சிறைத் தண்டனை யும் சேர்த்து வழங்கப்படும் என்று தலைமை இயக்குநர் குறிப்பிட்டார்.


தொழிலாளர் கொத்தடிமையை முறியடிக்கும் ஐ.எல்.ஓ. பி29 விதிமுறைக்கு  மலேசியா ஒப்புதல் வழங்கியது

கோலாலம்பூர், மார்ச் 23-

தொழிலாளர் கொத்தடிமையை துடைத்தொழிக்கும் புரோட்டோகால் 29 (பி29) என்ற விதிமுறையை அனுசரிக்க மலேசியா அதிகாரப்பூர்வமாக தனது ஒப்புதலை வழங்கியது. ஐஎல்ஓ எனப்படும் அனைத்துலக தொழிலாளர் நிறுவனத்தின் இந்த விதிமுறைக்கு மலேசியா தனது அங்கீகாரத்தை வழங்கியது ஒரு வரலாற்று நிகழ்வாகும் என்று  மனித வள அமைச்சர் டத்தோஸ்ரீ எம்.சரவணன் கூறினார்.

இதன்மூலம் ஆசிய பசிபிக் வட்டாரத்தில் இந்த விதியை ஏற்றுக்கொள்ளும் ஆசிய பசிபிக் நாடுகளில் 5 ஆவது நாடாகவும் தென்கிழக்கு ஆசிய   நாடுகளில் வியட்நாமுக்கு அடுத்து மலேசியா 2 ஆவதாகவும்  விளங்குகிறது என்று டத்தோஸ்ரீ எம்.சரவணன் கூறினார். தற்போது சுவிட்சர்லாந்து , ஜெனிவா சென்றுள்ள அமைச்சர் சரவணன் தொலைபேசி மூலம் இந்த தகவலை தெரிவித்தார்.

சமூக நீதி நிலைநாட்டப்படும்

தொழிலாளர்களுக்கு மலேசியா ஒரு பாதுகாப்பான நாடு. நாகரீகமான பணி சூழலை வழங்கும் நாடு என்ற சமூக நீதியை மேம்படுத்தும் வகையில் இந்த விதிமுறைக்கான ஒப்புதல் வழி வகுக்கும் என்று அவர் சொன்னார். இந்த பி29 விதிமுறைக்கான மலேசியாவின் ஒப்புதல் அனைத்துலக அளவில் கொத்தடிமை கொடுமைக்கு எதிராக மலேசியா போராடவும் குரல் கொடுக்கவும் ஒரு வாய்ப்பை ஏற்படுத்தும்.

மலேசியாவில் மட்டுமல்ல, வேறு எங்கும் கொத்தடிமை கொடுமை நடக்காமல் தடுக்கவும் அதனால் பாதிக்கப்பட்டவர்களை பாதுகாக்கவும் அவர்களுக்கான நீதியை நிலைநாட்டவும் மலேசியா பாடுபடும் என்றார் அவர். ஒரு தொழிலாளியின் அடிப்படை உரிமைக்கு புறம்பாக அவரை கசக்கி பிழிந்து அவரது விருப்பத்திற்கு மாறாக அவரது உடல் உழைப்பை வாங்கும் நடைமுறையை ஐஎல்ஓ கடுமையாக எதிர்த்து வருகிறது.

மலேசியாவை பொறுத்தவரை கொத்தடிமை கொடுமையை ஒரு மனித உரிமை அத்துமீறல் என்றும் மலேசியா வகைப்படுத்த விரும்புகிறது. தனி மனிதர்கள் படுகின்ற துன்பங்களை, அவர்கள் அடையும் கொடூர இன்னல்களை சகித்துக்கொள்ள முடியாது. இதுபோன்ற விஷயங்களில் சமரசத்திற்கு இடமில்லை என்பதுதான் மலேசியாவின் நிலை என்றார் அவர்.

பல்வேறு நாடுகளுக்கு இடையில் ஒப்பந்தம்

மலேசியாவில் பல நாடுகளில் இருந்து தொழிலாளர்கள் வந்து வேலை செய்கிறார்கள். அவர்களுக்கான  பாதுகாப்பான ஏற்பாடுகளை புரிந்துணர்வு ஒப்பந்தத்தின் வழி மலேசியா ஏற்படுத்தி வருகிறது. வங்காளதேசம், இந்தோனேசியா, வியட்நாம் போன்ற நாடுகளுடன் பரஸ்பர ஒப்பந்தம் ஏற்படுத்தப்பட்டு அங்கிருந்து வருகின்ற தொழிலாளர்களுக்கு உரிய உரிமைகளும் சலுகைகளும் பாதுகாப்பும் உறுதிப்படுத்தப்படுகிறது என்றார் அவர்.

இதற்கு முன்னர் தொழிலாளர்களுக்கான குறைந்த அடிப்படை சம்பளம்தொடர்பான ஐஎல்ஓ தீர்மானத்திற்கு 5 ஆண்டுகளுக்கு முன்னர் மலேசியா தனது ஆதரவையும் ஒத்துழைப்பையும் வழங்கியது என்று அவர் சுட்டிக்காட்டினார்.

இதற்கு பின்னர் குறைந்த பட்ச அடிப்படை சம்பள விஷயத்தில் மலேசியா பல்வேறு மாற்றங்களையும் முன்னேற்றங்களையும் கண்டுள்ளது.  இன்னும் சொல்லப்போனால் இதற்கு முன்னர் வழங்கப்பட்ட குறைந்த பட்ச அடிப்படை சம்பளத்தில் மலேசியா 25 விழுக்காட்டு உயர்வை வழங்கியிருக்கிறது என்பதை இங்கே பெருமையுடன் நாங்கள் சொல்லிக்கொள்கிறோம் என்றார் அவர்.

தலைவர்களுடன் தொடர் சந்திப்பு

ஜெனிவாவுக்கு மேற்கொண்ட வருகையில் ஐஎல்ஓ தலைமை இயக்குநர் கை ரய்டர் ஆசிய பசிபிக் வட்டாரத்திற்கான ஐஎல்ஓ இயக்குநர் சிஹாகோ அஸாடா மியக்காவா ஆகியோரை சந்தித்து தொழிலாளர்கள் விவகாரம் குறித்து தாம் விவாதித்ததாக அவர் சொன்னார். கொத்தடிமை கொடுமைக்கு எதிரான அம்சங்கள் இந்த பேச்சுகளில் முன்னுரிமை பெற்றன. ஒரு தொழிலாளிக்கு வழங்கவேண்டிய அடிப்படை உரிமைகள், தொழிலாளர்கள் நலன் சம்பந்தப்பட்ட அடிப்படை கொள்கைகள் குறித்தும் தாங்கள் பேசியதாக டத்தோஸ்ரீ சரவணன் கூறினார்.

பி29 என்ற கொத்தடிமைக்கு எதிரான இந்த விதிமுறைக்கு அங்கீகாரம் வழங்கிய மலேசியா உலகளாவிய நிலையில் நடக்கும் இந்த கொடுமைகளையும் நவீன அடிமைத்தனங்களையும் குழந்தை தொழிலாளர் கொடுமையையும் முறியடிக்கவும் எஸ்டிஜி அலையன்ஸ்  8.7 என்ற வரிசையிலும் தன்னை இணைத்துக் கொண்டிருக்கிறது  என்றார் அவர்.

மலேசியாவில் பல பன்னாட்டு நிறுவனங்களில் கொத்தடிமை கொடுமை நடப்பதாக புகார் எழுந்தது. இதனால் அத்தகைய நிறுவனங்களிலிருந்து தயாரிக்கப்படும் பொருட்களுக்கு உலக சந்தையிலும் அமெரிக்க சுங்கத்துறையிலும் தடை விதிக்கப்பட்டதால் பெரும் பிரச்சினைகள் நேர்ந்தன. இதனால் கடந்த நவம்பர் மாதம் கொத்தடிமைக்கு எதிரான தேசிய நடவடிக்கை திட்டத்தை அரசாங்கம் கொண்டு வந்தது.


மலேசியாவின் நெல்சன் மண்டேலா. நோபல் பரிசுக்கு மகாதீரின் பெயர் பரிந்துரை

கோலாலம்பூர்,

நோபல் அமைதி பரிசுக்கு, இவ்வாண்டு மலேசிய பிரதமர் துன் மகாதீர் முகமட்டின் பெயர் முன்மொழியப்பட வேண்டும் என இணையத்தள கோரிக்கை மனுவில் வலியுறுத்தப்பட்டுள்ளது. இதற்கான கையெழுத்து வேட்டை நேற்று முன்தினம் ஆரம்பமானது.

Read More: Malaysia Nanban Tamil Daily on 28.5.2018


தனது இரு பெண் பிள்ளைகளை விபச்சாரத்தில் ஈடுபடுத்திய குற்றம்

(எம்.கே.வள்ளுவன்)

ஜொகூர் பாரு,

தனது இரு பெண் பிள்ளைகளை விபச்சாரத்தில் ஈடுபடுத்திய குற்றத்திற்காக தாயார் ஒருவருக்கு  ஜொகூர் பாரு செஷன்ஸ்  நீதிமன்றத்தில் நேற்று 75 ஆண்டு சிறைத் தண்டனை விதிக்கப்பட்டது.

39 வயதுடைய  அந்த தாயாருக்கு எதிராக  மொத்தம் 10  குற்றச்சாட்டுகள் கொண்டு வரப்பட்ட வேளையில்  குற்றச்சாட்டுகளை அப்பெண்மணி  ஒப்புக் கொண்டதால்  செஷன்ஸ்  நீதிபதி  கமாருடின்  கம்சுன்  அத்தண்டனையை  விதித்தார்.

கடந்த அக்டோபர் முதல் தேதி காலை  9.25 மணிக்கும் பிற்பகல்  12.21 மணிக்கும் இடையிலும், அக்டோபர் 4 ஆம் தேதிக்கும் 7 ஆம் தேதிக்கும் இடை யிலும்  ஜொகூர்  பாரு லார்க்கின்  பெர்டானா ஜாலான்  சூசூர்  டெவேட்டா 1 லுள்ள  விடுதியொன்றில்  தனது 10, 13 வயதுடைய  மகள்களை விபச்சா ரத்தில் ஈடுபடுத்திய காரணத்திற்காக சிறுமிகளின்   தாயாருக்கு  அத்தண்டனை  விதிக்கப்பட்டது.

2001  ஆம் ஆண்டு  சிறுவர்கள் சட்டம்  பிரிவு  31, 2017 சிறுவர்கள் பாலியல் சட்டம் பிரிவு  16 (1) இன்  கீழ் முன்னதாக சிறுமிகளின்  தாயார் மீது   பத்து குற்றச்சாட்டுகளும் கொண்டு வரப்பட்டன. இரு சிறுமிகளை அக்டோபர்  முதல் தேதி, 4,5,6,7 ஆம் தேதிகளில்  விபச்சாரத்தில் ஐந்து  முறை ஈடு படுத்தியதாக குற்றச்சாட்டில் தெரிவிக்கப்பட்டிருந்தது. தனது மகள்களை விபச்சாரத்தில் ஈடுபடுத்தியதன் மூலம்  ஒரு வெள்ளி 5 வெள்ளி, 10 வெள்ளி, 20 வெள்ளி, 50  வெள்ளியும் மகள்களின்  விபச்சார சேவைக்காக தாயார் பெற்றுள்ளார்.

Read More: Malaysia nanban News paper on 14.11.2017


டிரம்புக்கு எதிராக வலுக்கிறது மக்கள் போராட்டம் !!

அமெரிக்காவில் சட்டத்தைமீறி குடியேறுபவர்களிடமிருந்து குழந்தைகளை பிரித்து வைக்கும் ட்ரம்பின் நடவடிக்கையை எதிர்த்து அங்கு மக்கள் போராட்டம் வலுத்துவருகிறது.

அமெரிக்காவில் சட்டவிரோதமாக குடியேருபவர்களை கைது செய்யும் ட்ரம்பின் நடவடிக்கை ஏற்கனவே பல சர்ச்சைகளையும் உலக எதிர்ப்பு களை சந்தித்தது. அதாவது சட்டவிரோதமாக கைது செய்தவர்களின் குழந்தைகளை பெற்றோர்களிடமிருந்து பிரித்துவைத்ததே அந்த கடும் எதிர்ப்பிற்கு காரணம். உலக எதிர்ப்புகள் மட்டுமின்று அவரது மனைவி மெலானியாயும் குழந்தைகளை பிரித்துவைக்கும் இந்த நடவடிக்கைக்கு எதிர்ப்பு தெரிவித்தார்.

அதை தொடர்ந்து டிரம்ப் குழந்தைகளை பெற்றோரிடமிருந்து பிரித்துவைக்கும் நடவடிக்கையை கைவிட்டார். சட்டவிரோதமாக குடிபுகுபவர்களையும் அவர்களது குழந்தைகளையும் ஒரே இடத்தில் வைக்க உத்தரவிட்டார். இந்த சர்ச்சைகளுக்கெல்லாம் முற்றுப்புள்ளி வைக்கும் படியாக டிரம்பின் போக்கு இருந்தாலும், பிரித்து  வைக்கப்பட்டுள்ளதாக கூறப்படும் 2000 குழந்தைகள் இன்னும் பெற்றோர்களை சேரவில்லை என அறியப்படுகின்ற நிலையில் அமெரிக்காவில் டிரம்ப் நிர்வாகத்தை எதிர்த்து மக்கள் போராடிவருகின்றனர்.

சமீபத்தில் அமரிக்க முழுவதும் பல்லாயிர கணக்கோர் திரண்டு டிரம்பின் இந்த பிரித்து வைக்கும் நடவடிக்கைக்கு போர்கொடி உயர்த்தியுள்ளனர்.


வீடு புகுந்து கொள்ளையிட்ட இருவர் கைது!

பண்டார் பாரு பெர்மாய் ஜெயா குடியிருப்பில் வீடு புகுந்து கொள்ளையிட்ட இருவரை போலீசார் கைது செய்துள் ளனர். போலீசார் மேற்கொண்ட அதிரடி சோதனையில் இந்த கொள்ளைச் சம்பவம் நிகழ்ந்த 4 மணிநேரத்தில் 19,26 வயதுடைய இரு ஆடவர்கள் கைது செய்யப்பட்டுள்ளனர். அவ்விருவரையும் கைது செய்தபோது கொள்ளையிட்ட பொருட்களில் சில அவர்களிடம் இருந்ததாகவும் மீரி மாவட்ட போலீஸ் தலைவர் கூ லெங் ஹுவாட் தெரிவித்தார். கொள்ளையிடப்பட்ட வீட்டின் உரிமையாளர், வீட் டிலிருந்து வெ.10 ஆயிரம் மதிப்புடைய சம்சோங் தொலைக்காட்சி, நகைகள், உடைகள், கைக்கடிகாரம், ரொக் கம் ஆகியவை திருடுபோனதாக போலீசில் புகார் செய்தார். வீட்டிலுள்ளவர்கள் அனைவரும் உரவினரின் இறுதிச் சடங்களில் கலந்துகொள்ள சென்ற நேரத்தில் கொள்ளை யர்கள் தங்களின் கைவரிசையை காட்டியுள்ளனர். கைது செய்யப்பட்ட இரு கொள்ளையர்களும் மேல் விசா ரணைக்காக தடுத்து வைக்கப்பட்டுள்ளதாக கூ லெங் ஹுவாட் தெரிவித்தார்.


ஷாபி  கைது:  வாரிசான் கட்சியை  முடக்கும் நோக்கமா?

முன்னாள் அமைச்சரும் பார்ட்டி வாரிசான் சபா கட்சியின்  (வாரிசான்)  தலைவருமான   டத்தோஸ்ரீ ஷாபி   அப்டால்  கைது   செய்யப்பட்டதன் நோக்கமே அக் கட்சியை முடக்கிப்  போடுவதுதான் என்று முன்னாள் பிரதமர் துன் டாக்டர் மகாதீர் முகமட்  கூறினார். வாரிசான் கட்சியை  முடக்கிப்  போடவும், அவரின்  ஆதரவாளர்களை   பயமுறுத்தவும்தான்    ஷாபி   கைது     செய்யப்பட்டிருக்கிறார்  என்று துன் மகாதீர் தனது   வலைப்பதிவில்   கூறியி ருந்தார்.

முன்னாள்  புறநகர் மற்றும் வட்டார மேம்பாட்டுத்துறை அமைச்சருமான ஷாபியை  நேற்று முன்தினம் இரவு மலேசிய ஊழல் தடுப்பு ஆணையம்  கைது செய்தது.    விசாரணைக்காக அவரை அழைத்து சென்றது.  அவர்   சபா   மாநில ஊழல் தடுப்பு ஆணையத்தின்   தலைமையகத்தில்  நான்கு  மணி  நேரம் விசாரிக்கப்பட்டார்.   விசாரணையின்  முடிவில்  கைது   செய்யப்பட்டார்.

முன்னதாக, செம்பூர்னா நாடாளுமன்ற உறுப்பினரான ஷாபி கோத்தா கினபாலு அனைத்துலக விமான நிலையத்திலிருந்து நேராக எம்ஏசிசி அலு வலகத்திற்கு அவரின் வழக்குரைஞருடன் சென்றார்.

Read More: Malaysia Nanban Nes Paper on 21.10.2017


பரிசு பெட்டி சின்னத்தை ஏன் தேர்வுசெய்தேன்... டிடிவியின் சுவாரஸ்ய பதில்

வரும்  மக்களவை மற்றும் இடைத்தேர்தலில் அமமுகவுக்கு பரிசு பெட்டி சின்னத்தை ஒதுக்கியுள்ளது  தேர்தல் ஆணையம். குக்கர் சின்னத்தை டிடிவி தின கரன் பெற முயன்ற நிலையில் வேட்பாளர்களுக்கு பொதுவான சின்னத்தை ஒதுக்க நீதிமன்றம் ஏற்கனவே உத்தரவிட்டிருந்தது. அதனையடுத்து  பரிசு பெட்டி சின்னம் அமமுகவிற்கு ஒதுக்கப்பட்டது.

இதனையடுத்து இந்த பரிசு பெட்டி சின்னம் டுவிட்டரில் ட்ரெண்ட் ஆனது. காஞ்சிபுரத்தில் செய்தியாளர்களை சந்தித்த டிடிவி.தினகரன். ஜெயலலிதா அறிவித்த எந்த திட்டங்களையும் இப்போது இருக்கும் ஆட்சியாளர்கள்  நடைமுறைபடுத்தவில்லை .தேர்தல் ஆணையம் தனிச்சின்னம் குறித்த ஒரு பட்டியலை அனுப்பி தேர்வு செய்ய கூறினர்.

ஜெயலலிதா அறிவித்த தாய், சேய் நலப்பெட்டகம் நினைவாக பரிசு பெட்டி சின்னத்தை தேர்வு செய்தேன். தற்போது பழையகடைக்கு போகும் நிலையில் உள்ளவர்கள் யார் என்பது மக்களுக்கு தெரியும். இப்போது அமமுகவின் பரிசு பெட்டி சின்னம் ட்ரெண்ட் ஆகி வருகிறது எனக்கூறினார்.


காவிரி வாரியத்திற்கு பதில் காவிரி மேற்பார்வை ஆணையம் அமைக்க மத்திய அரசு திட்டம்

புதுடெல்லி: காவிரி மேலாண்மை வாரியத்திற்கு பதில் காவிரி மேற்பார்வை ஆணையம் அமைக்க மத்திய அரசு திட்டமிட்டுள்ளது. மெத்தம் 9 பேர் கொண்ட காவிரி மேற்பார்வை ஆணையம் அமைக்கப்படும் என்று நீர்வளத்துறை தகவல் வெளியிட்டுள்ளது. இதில் 5 முழு நேர உறுப்பினர்களும், மாநிலங்களைச் சேர்ந்த 4 பகுதி நேர உறுப்பினர்களும் இடம்பெறுவர். நீர்வளத்துறை அமைச்சகம் அமைச்சரவைக்கு அனுப்பிய விரைவில் மேலாண்மை வாரியம் என்ற சொல் இல்லை. காவிரி மேற்பார்வை ஆணையத்தை அமைப்பதைத் தவிர வேறு வழியில்லை என்று நீர்வளத்துறை அமைச்சகம் கூறியுள்ளது.
காவிரி நடுவர் மன்றத்தின் தீர்ப்பை மேற்கோள் காட்டி நீர்வளத்துறை அமைச்சகம் பரிந்துரைத்துள்ளது. மார்ச் 29ம் தேதிக்குள் காவிரி மேற்பார்வை ஆணையத்தை அமைக்கவும் சாத்தியக்கூறுகள் இல்லை என்றும் நீர்வளத்துறை அமைச்கம் கூறியுள்ளது. காவிரி பிரச்சனையை தீர்க்க உச்சநீதிமன்றம் மேலாண்மை வாரியத்தை அமைக்க வேண்டும் என்று உத்தரவு பிறப்பித்திருந்தது. நீதிமன்றம் வழங்கிய காலக்கெடு வரும் 29ம் தேதியுடன் முடிகிறது குறிப்பிடத்தக்கது.


எந்த அமைச்சரும் அன்பளிப்புகளைப் பெறக்கூடாது.- பிரதமரின் கடுமையான உத்தரவு

புத்ராஜெயா,

பக்காத்தான் ஹராப்பான் அரசாங்கத்தால் நடைமுறைக்கு கொண்டு வரப்பட்டிருக்கும் ஒரு புதிய கொள்கையின்படி அமைச்சர்கள் இனிமேல் அன்ப ளிப்புகள் பெறமுடியாது.இந்த புதிய கட்டுப்பாட்டை அமைச்சர்களுக்கு விதிக்க அரசாங்கம் திட்டமிடுவதாக பிரதமர் துன் டாக்டர் மகாதீர் முகமட் கூறி னார். தற்போது இந்த விதிமுறை அரசு ஊழியர்களுக்காக மட்டுமே பின்பற்றப்படுகிறது.

Read More: Malaysia Nanban Tanil Daily on 9.6.2018


சிறுபான்மையினரைத் தாக்கினால்  சிங்கள மக்களுக்கு மகிழ்ச்சிதான்

கண்டியிலும், அம்பாறையிலும் நடைபெற்ற இனக் கலவரங்களால் சிங்கள மக்கள் கவலைப்படுகிறார்கள் என்பதில் எந்த உண்மையும் இல்லை. அவர்கள் அதுகுறித்து எப்போதும் கவலைப்படுவதில்லை என தேர்தல்கள் ஆணைக்குழுவின் தலைவர் மகிந்த தேசப்பிரிய தெரிவித்தார். இன ஒற்றுமை என்ற தலைப்பில் கொழும்பில் நடந்த கலந்துரையாடல் ஒன்றில் அவர் இவ்வாறு குறிப்பிட்டார்.

1983ஆம் ஆண்டில் தமிழ் மக்கள் தாக்கப்பட்ட சந்தர்ப்பத்திலும் சிங்கள மக்கள் மகிழ்ச்சியடைந்தனர். சில ஆண்டுகளுக்குப் பின்னரே அது தவறு என உணர்ந்தனர்.  அரேபிய கலாச்சாரத்தை இலங்கை முஸ்லிம்கள் பின்பற்றுவது சிங்களவர்களுக்கு பிரச்சினையாக உள்ளது. எனவே அவர்களை தனிமைப்படுத்த முயற்சிக்கின்றனர் என்றும் அவர் சுட்டிக்காட்டினார்.

உலகத்தில் பல இனங்கள் ஒன்றுசேர்ந்து வாழாத சமூகம் எங்கிருக்கிறது? எல்லோரும் ஒன்றுபட்டு ஒரு புரிதலுடன் வாழவேண்டும் என்பதை சிங்களவர்களுக்கு நினைவுபடுத்த விரும்புகின்றேன் என்றார் அவர்.


14 வயது சிறுமிகளும் இனி திருமணம் செய்து கொள்ளலாம்!

வங்கதேசத்தில் இனி 14 வயது சிறுமிகளும் திருமணம் செய்து கொள்ளலாம் என்ற புதிய திரு மணச் சட்டம் கொண்டு வரப்பட்டுள்ளது. வங்கதேசத்தில் திருமண வயது வரம்பு சட்டம் நடை முறையில் உள்ளது. இவற்றையும் மீறி அங்கு சிறுவர் சிறுமிகளுக்கான திருமணங்கள் நடை பெற்று வருகிறது. இந்நிலையில் புதிய திருமண சட்டம் ஒன்று கொண்டு வரப்பட்டுள்ளது. அதில் ஆண்களுக்கு திருமண வயது 21 எனவும், பெண்களுக்கு 18 வயது என்றும் குறிப்பிடப்பட்டுள்ளது.ஆனால், இதிலும் சில விதிவிலக்குகள் இருப்பதாக கூறப்படுகிறது. தவிர்க்க முடியாத காரணங்கள் இருந் தால் 14 வயது பூர்த்தி அடைந்த சிறுமிகளுக்கும் திருமணம் செய்து வைக்கலாம் என்று அதில் குறிப்பிடப்பட்டுள்ளதாக கூறப்படுகிறது. பெண்களுக்கு திருமண வயது 18 என்று குறிப்பிட்டு விட்டு மற்றொரு பக்கம் சில காரணங் களுக்காக 14 வயதிலும் திருமணம் செய்து கொள்ளலாம் என்று கூறப்பட்டுள்ளது. இதனால் 14 வயது சிறுமிகளுக்கும் தாராளமாக திருமணம் நடைபெறும் என கூறப்படுகிறது. இதற்கு மனித உரிமை அமைப்புகள் மற்றும் பல்வேறு சமூக அமைப்புகள் கடும் எதிர்ப்பு தெரிவித்து வருவதாகவும் ஒரு சில அமைப்புகள் இச்சட்டத்திற்கு வரவேற்பு தெரிவித்துள்ளதா கவும் கூறப்படுகிறது.


10 லட்சம் பரிசுத் தொகைத் திட்டம் பி.டி.பி.டி.என். அதிர்ஷ்டக் குலுக்கல் திட்டம் ஆரம்பம்

கோலாலம்பூர், ஏப். 12-

அண்மையில் பி.டி.பி.டி.என். 25ஆம் ஆண்டு அதிர்ஷ்டக் குலுக்கல் Kempen Cabutan Wow 25 Tahun PTPTN என்ற திட்டம் துவங்கப்பட்டது. பி.டி.பி.டி.என். மெனாரா அரங்கில் இதன் தலைவர் டத்தோ வான் சைபுல் வான் ஜான் தொடக்கி வைத்தார். தொடக்க விழா பி.டி.பி.டி.என். அதிகாரத்துவ முகநூலிலும் தொலைக்காட்சி யுடியூப்பிலும் நேரடி ஒளிபரப்பு கண்டது.

பி.டி.பி.டி.என். அதிர்ஷ்டக் குலுக்கல் தொடக்க விழாவில் பி.டி.பி.டி.என். தலைமை செயல்முறை அதிகாரி அகமட் டசுக்கி அப்துல் மஜிட், வோங் லியோங் எம்.எஸ்.ஐ.ஜி. தக்காஃபுல் நிறுவனத்தின் தலைமை நிர்வாக அதிகாரி முகமட் அஸ்ரி ஒமார், முகமட் ஜப்னி அப்துல் ஜாலில், கிரேட் ஈஸ்டர்ன் தக்காஃபுல் நிறுவனத்தின் வர்த்தகப் பிரிவின் தலைவர் புவான் நோராஸ்லின் முகமட் டஹாரி, பி.டி.பி.டி.என். நிர்வாகத்தினர் ஆகியோர் கலந்து கொண்டனர்.

Cabutan Wow எஸ்.எஸ்.பி.என். பிளஸ் 2021 மற்றும் Win SSPN-i 2021 என்ற திட்டத்தில் பங்கேற்ற வெற்றியாளர்களுக்கு பரிசுகள் வழங்கும் நிகழ்ச்சியிலும் இதில் இடம் பெற்றது.  சேமிப்பு கலாச்சாரத்தை பேணுவதில் பி.டி.பி.டி.என். எப்போதுமே முதன்மை கவனம் செலுத்தி வருகிறது. உயர்கல்வி நோக்கத்தை அடைவதற்கு சரியான நிதி திட்டமிடுதல் அவசியம். 2021-2025ஆம் ஆண்டு பி.டி.பி.டி.என். வியூகத் திட்டத்தின் முதலாவது  மைய நோக்கத்திற்கு ஏற்ற ஒன்று இச்செயல். எஸ்.எஸ்.பி.என். என்ற கல்வி சேமிப்புத் திட்டமானது கல்வி சேமிப்பின் முதன்மையான உற்பத்திப் பொருள் திட்டமாகும். கல்வி சேமிப்புத் திட்டத்திற்கு ஊக்கமூட்டப்பட்டு வருகிறது. படிப்பு நிறைவு பெற்றவுடன் கடன் சுமையினை எதிர்நோக்கும் நிலைமை மாணவர்களுக்கு ஏற்பட்டு விடக்கூடாது.

சமுதாயம் கடனை சார்ந்திருக்கும் நிலையினை கல்வி சேமிப்பு குறைப்பதாக இருக்கும். கல்வி சேமிப்புக்கு ஆக்கமும் ஊக்கமும் தரும் வகையில் பல்வகை பிரச்சார இயக்கங்கள் மேற்கொள்ளப்பட்டு வருகிறது. Kempen Cabutan Wow என்பது பி.டி.பி.டி.என். வருடாந்திர பிரத்தியேகத் திட்டமாகும். இந்த பரிசுத் திட்டத்திற்காக முதலீட்டாளர்கள் ஆவலோடு காத்திருக்கின்றனர். Kempen Cabutan Wow என்பது எஸ்.எஸ்.பி.என். பிளஸ் திட்டத்திற்காக மட்டும் உரிய ஒன்று.

இப்போது இத்திட்டம் Simpan SSPN Prime திட்டத்திற்கு விரிவுப்படுத்தப்பட்டுள்ளது. 25ஆம் ஆண்டு அதிர்ஷ்டக் குலுக்கல் திட்டமானது பி.டி.பி.டி.என். சேமிப்புத் திட்டத்தை ஊக்குவிப்பதாக இருக்கிறது. கவர்ச்சியான வெகுமதிகள். ஏறத்தாழ வெ. 10 லட்சம் வெகுமதித் தொகை ஆக மொத்தம் 350 வெற்றியாளர்கள் காத்திருக்கிறார்கள். 22 வெற்றியாளர்களுக்கு ஹோண்டா டேஸ் ஆறுதல் பரிசாக கிட்டும். பேபி கூ அதிர்ஷ்டக் குலுக்கல் வழி ரொக்கப் பண வெகுமதி இரண்டரை லட்சம். 250 வெற்றியாளர்களுக்கு உரியது இது. சிரி அதிர்ஷ்டக் குலுக்கல் திட்டத்தின் கீழ் ரொக்கப் பண வெகுமதி இரண்டு லட்சம். இது 75 வெற்றியாளர்களுக்கு உரியது.

குலுக்கல் மூன்று வகை. Cabutan Tahunan Jubli Perak என்ற அதிர்ஷ்டக் குலுக்கலின் முதலாவது பரிசு மெர்சடிஸ் பென்ஸ் கார். இரண்டாவது பரிசு ரொக்கம் ஒரு லட்சம் வெள்ளி. மூன்றாவது பரிசு 50,000 வெள்ளி ரொக்கம். இந்த மூன்று வகை அதிர்ஷ்டக் குலுக்கல் திட்டத்தில் பங்கேற்பதற்கு முதலீட்டாளர்கள் குறைந்தபட்சம் 50 வெள்ளி நிகர சேமிப்பு வைத்திருந்தாலே போதும்.

எஸ்.எஸ்.பி.என். சேமிப்புத் திட்டத்தின் பலனும் பயனும் என்னவெனில்  முதலீட்டாளர்களுக்கு 8,000 வெள்ளி வரை வரி விலக்கு கிட்டும். தக்காப்புல் காப்புறுதி பாதுகாப்பு உண்டு. கவர்ச்சிகரமான டிவிடெண்ட் வழங்கப்படுகிறது. இவ்வாண்டு  பிப்ரவரி மாதம் 28ஆம்  தேதி வரையில் 5.29 மில்லியன் கணக்குகள் திறக்கப்பட்டுள்ளன. ஆக மொத்தம் 11.51 பில்லியன் வெள்ளி இந்த சேமிப்புத் திட்டத்தில் முதலீடு செய்யப்பட்டுள்ளது.


திடீர் மழை! வெள்ளத்தில் மூழ்கியது செனாய் தாமான் அமான் குடியிருப்பு!

திடீரென பெய்த கடும் மழையால் செனாய் தாமான் அமான் குடியிருப்புப் பகுதியிலுள்ள வீடுகளில் வெள்ளம் ஏற்பட்டு வீட்டிலுள்ள பல பொருட்கள் சேத மடைந்ததாக அங்கு குடியிருக்கும் கூலாய் ம.இ.கா. தொகுதியின் மகளிர் பிரிவு தலைவி சந்திரலேகா முனியன் கூறினார். குடியிருப்புப் பகுதியிலுள்ள கால்வாய்களில் குப்பைகளும் மண்ணும் புல்லும் தேங்கி கிடப்பதில், வெள்ளம் பெருக்கெடுத்து வீடுகளில் நுழைவதாக அவர் சொன்னார். கடந்த ஒரு வருடமாக, கூலாய் மாவட்ட நகராண்மைக்கழகத்தில்கால்வாய் பற்றி புகார் செய்தும் அதனை சுத்தப்படுத்தும்படி கேட்டுக் கொண்டும், நகராண் மைக்கழகம் மெத்தனப் போக்கை கடைப்பிடித்து வருவதாக அவர் கூறினார். கூலாய் நகராண்மைக்கழகம் இந்த வெள்ளப் பிரச்சினைக்கு உடனடியாக தீர்வுகாண வேண்டும் என்று பத்து வருடத்திற்கும் மேலாக குடியிருக்கும் குணாளன் (வயது 44) தெரிவித்தார். திடீரென பெய்த மழையால் அருகிலுள்ள கால்வாயில் மழைத்தண்ணீர் நிறைந்து வீட்டுக்குள் வந்து விட்டதாக கூறிய அவர் வீட்டிலுள்ள பல பொருட்கள் சேதம் அடைந்து விட்டதாகவும் அவர் சொன்னார்.


11 மாத குழந்தை உட்பட 2 பிள்ளைகளுக்கு பிறப்புப் பத்திரம் இல்லை!

தன்னுடைய இரண்டு பிள்ளைகளுக்கு உரிய காலத்தில் பிறப்புப் பத்திரம் எடுக்க முடியாமல் தவிக்கும் மாதுவிற்கு கிள்ளான் புதிய தலைமுறை இயக்கம் உதவிக் கரம் நீட்டியது. பெற்றோருக்கு குடியுரிமை இருப்பதால் சம்பந்தப்பட்ட இரண்டு பிள்ளைகளுக்கும் பிறப்புப் பத்திரம் விண்ணப்பத் தில் சிக்கல்கள் தோன்றாது என்று அவ்வியக்கத்தின் தலைவர் மா.தில்லையம்பலம் நம்பிக்கை தெரிவித்தார்.கம்போங் ஜாவா, தாமான் ஆலம் நாத்தாவில் தன்னுடைய கணவர், ஒன்பது பிள்ளைகளுடன் வசித்து வரும் தேன்மொழி ராமகிருஷ்ணன் (வயது 32) இதற்கு முன் ஜொகூர், கூலாய் தேசிய பதிவுத் துறையிடம் மனு அளித்ததாக தெரிய வருகிறது. ஆனால், கிள்ளான் தேசிய பதிவுத் துறையை அணுகும்படி அது அறிவுறுத்தியதாக இதற்கு முன் ஜொகூர், ஸ்கூடாய், ஸ்ரீ பூலாயில் வசித்து வந்த தேன் மொழி குறிப்பிட்டார். இவருடைய 8 வயது பெண் பிள்ளை ஜெ.மைதிலிஸ்வரிக் கும் 11 மாத ஆண் குழந்தை அஷ்விந்திரனுக்கும் உரிய காலத்தில் பிறப் புப் பத்திரம் பதிவு செய்யப்படவில்லை. இதனிடையே தேன் மொழி யின் 9 வயது மகள் யுவனேஸ் வரி, பிறவியிலேயே ஊமை, காது கேளாதவர் என்பதால், சிறப்பு கல்வி வாய்ப்புக்கு முயற்சி செய்யப்படும் என்று தில்லையம்பலம்தெரிவித்தார்.


சசிகலா, எடப்பாடி, ப.சிதம்பரம் - முட்டை ஊழலில் மூவர் கூட்டணி? ஐ.டி ரெய்டில் சிக்கிய ஷாக் தகவல்கள்

வருமான வரித்துறை சரியாகத்தான் குறி வைக்கிறது. அதன் ரெய்டுக்குப் பிறகான நடவடிக்கைகள் மத்திய மோடி அரசின் விருப்பு-வெறுப்புகளை பொறுத்தே அமைகின்றன.சசிகலா குடும்பத்தினர், ப.சி. குடும்பத்தினர், கிறிஸ்டி புட் நிறுவனம் என ரெய்டுகளை நடத்திய வருமானவரித்துறையினர் ஒன்றுக்கொன்று தொடர்புடைய மோசடிகள் சிலவற்றையும் கண்டறிந்தனர். அதில் ஒன்று, சென்னைக்கருகே கடல்நீரைக் குடிநீராக்கும் திட்டம் செயல்படுத்தப்படும் நெம்மேலியில் 86 ஏக்கர் நிலம் கிறிஸ்டி நிறுவனத்தின் கைகளுக்கு மாறியிருக்கிறது.

தமிழகம் முழுவதுமுள்ள சத்துணவு மையங்களுக்கு முட்டை சப்ளை செய்யும் நாமக்கல் நிறுவனமான 'கிறிஸ்டி'யின் கோக்குமாக்குகள் பலவற்றை நக்கீரன் தொடர்ந்து அம்பலப்படுத்தி வருகிறது.
1991-96 ஜெ. ஆட்சியில் மதுசூதனன் அமைச்சராக இருந்தபோது, சத்துணவுத் திட்டத்திற்கு சத்துமாவு சப்ளை செய்ய கிறிஸ்டி புட் நிறுவனம் முயற்சிக்கிறது. அப்போது பூந்தமல்லியில் இயங்கி வந்த கிறிஸ்டி நிறுவனத்தின் உரிமையாளர் குமாரசாமி காஞ்சிபுரம் மாவட்டம் முழுக்க சத்துணவு மையங்களுக்கு சத்துணவு சப்ளை செய்ய ஆர்டரை மதுசூதனனின் உறவினர் ஜெ.பி. மூலம் பெறுகிறார். (இதை அப்போதே நக்கீரன் பதிவு செய்திருக்கிறது). பின்னர் ஜெ. ஆட்சியில், சமூகநலத்துறை அமைச்சராக வளர்மதி இருந்தபோதும் கிறிஸ்டியின் முட்டை சப்ளை தமிழகம் முழுவதும் தொடர்ந்தது. எடப்பாடி ஆட்சி அமைந்ததும் பழைய உறவுகளின் மூலம் கிறிஸ்டி நிறுவனம் தொடர்ந்து முட்டை சப்ளை செய்து வருகிறது. அழுகிய முட்டைகளை சப்ளை செய்து, கமிஷன் மூலம் அதிகாரத்தில் உள்ளவர்களை சரிக்கட்டியதையும் நக்கீரன் அம்பலப்படுத்தியது.

ஐ.ஏ.எஸ். அதிகாரியான சதீஷ்குமார் திருச்சியில் பணிபுரிகிறார். இவரது மனைவியும் ஹிமாச்சல பிரதேச ஐ.ஏ.எஸ். அதிகாரியுமான சுதாதேவி அயல் பணி நியமனமாக தமிழகத்திற்கு வரவழைக்கப்பட்டு நுகர்பொருள் வாணிப கழக மேலாளராக நியமிக்கப்படுகிறார். உணவு அமைச்சர் காமராஜ், சமூக நலத்துறை அமைச்சர் சரோஜா, ஐ.ஏ.எஸ். அதிகாரி சுதாதேவி ஆகியோர் தமிழகம் முழுவதும் சத்துணவு முட்டை விநியோகத்தை மேற்கொள்கின்றனர்.

இந்தியா முழுவதும் தனது வியாபாரத்தை பெருக்க நினைத்த கிறிஸ்டி நிறுவனத்தை கர்நாடக அரசு தரமற்ற சத்துமாவு சப்ளை செய்ததாக தடை செய்துள்ளது. அந்தத் தடையை விலக்கி கர்நாடகாவிலும் தமிழ்நாடு போல புகுந்து விளையாட ப.சி. குடும்பத்தை அணுகுகிறது கிறிஸ்டி நிறுவனம். கர்நாடகாவில் வேறு பெயரில் இயங்கி சித்தராமையா அரசில் கால் பதிக்கிறது. கிறிஸ்டியின் கர்நாடக ஆபரேஷன்களுக்கு ப.சி.யின் பணம் முதலீடாகிறது என வருமானவரித்துறையின் புலனாய்வுப் பிரிவு கண்டுபிடிக்கிறது.

இந்த அறிக்கையைப் படித்த பிரதமர் மோடி "கிறிஸ்டியின் நடவடிக்கைகளில் சசிகலா குடும்பத்திற்கு சம்பந்தமில்லையா?' என கேள்வி எழுப்புகிறார். சசிகலா குடும்பத்திற்கும் எடப்பாடி பழனிச்சாமி மூலமாகவே கிறிஸ்டிக்கும் தொடர்பு இருந்தது என ஒரு புதிய கண்டுபிடிப்பை வெளிப்படுத்துகிறது வருமானவரித்துறை. இப்படி ப.சி., சசிகலா என அரசியலின் இரண்டு எதிரிகளுடன் தொடர்பு கொண்டிருந்த கிறிஸ்டி நிறுவனத்தின் மீது நடவடிக்கை எடுங்கள் என ஆணையிடுகிறார் மோடி. நெம்மேலியில் உள்ள இடம் ப.சி., ஜெ.பி., கிறிஸ்டி நிறுவனம் என கை மாறியிருப்பதை அறிந்து, ஜெ.பி.க்கு சொந்தமான இடங்களில் ரெய்டு நடக்க, அவரது வழக்கறிஞரான நளினி சிதம்பரம் லைனில் வந்துள்ளார். ஜெ.பி.யிடம் செல்போன் பாஸ்வேர்ட் என்ன என அதிகாரிகள் கேட்டபோது, "வக்கீலிடமே கேளுங்கள்' என்றாராம். அதேபோல் ப.சி.யிடம் ஏன் நிலம் வாங்கினீர்கள் என கிறிஸ்டி நிறுவன உரிமையாளர் குமாரசாமியிடம் கேட்ட கேள்விக்கான எழுத்துப்பூர்வமான பதிலை நளினி சிதம்பரத்தின் ஆலோசனைப்படி சுதாதேவி ஐ.ஏ.எஸ். தனது கம்ப்யூட்டரில் தட்டச்சு செய்து தந்தார் என்கிறார்கள் அதிர்ச்சி விலகாத வருமானவரித்துறையினர்.

ஜெ.பி.யின் அலுவலகத்தில் நடந்த சோதனையின்போது, ஆவணங்கள் சிக்காமல் ஆரம்பத்தில் தவித்த வருமானவரித்துறையினர், பின்னர் அலுவலக ஊழியர்களின் உள்ளாடைகளை சோதனையிட்ட போது அதில் ஸ்பெஷல் பாக்கெட் தைக்கப்பட்டு, அதற்குள் பென் டிரைவ்கள் இருந்தது கண்டறியப்பட்டது. அத்துடன் மேலும் பல ஆவணங்கள், டாலர்களை கைப்பற்றிய வருமானவரித்துறையினர், ஜெ.பி. அங்கே வந்தபோது, "நீங்கள் போகலாம், எங்களுக்கு உங்களது கணினியிலிருந்து ஆவணங்கள் கிடைத்துவிட்டன. 36 லட்சம் அமெரிக்க டாலர்களுக்கு அமலாக்கத்துறை உங்களை விசாரிக்கும்'' என்றவர்கள், "அவரது அலுவலகத்தில் இருந்த கேமராக்களில் மு.க.ஸ்டாலினின் மருமகன் வந்து சென்ற பதிவுகளை பற்றி சில கேள்விகள் கேட்டோம்'' என்கின்றனர்.
ரெய்டின்போது சுதாதேவி ஐ.ஏ.எஸ். படுஉஷாராக இருந்துள்ளார் என்கிற அதிகாரிகள், "அவரது அனைத்து பணப்பரிவர்த்தனைகளும் வளர்மதி என்கிற சகோதரி மூலமாகவே செய்திருந்தார். அவரது வீட்டில் 2 கிலோ தங்க நகைகளை மட்டுமே எங்களால் கண்டுபிடிக்க முடிந்தது. அவரது அலுவலகத்தில் உள்ள கம்ப்யூட்டரில் ப.சி.யின் நிலத்தை ஏன் வாங்கினேன் என கிறிஸ்டி நிறுவனர் குமாரசாமி வருமானவரித்துறைக்கு அளித்த பதில் டைப் செய்யப்பட்டிருந்தது. மற்ற விவரங்கள் அனைத்தையும் தெளிவாகத் திட்டமிட்டு அழித்திருந்தார். அவரது செல்போன் மற்றும் கம்ப்யூட்டரில் மனு உருவாக்க சாஃப்ட்வேரை போட்டு மீட்டெடுத்து, அவரை மடக்கினோம்'' என்கிறார்கள்.

"கிறிஸ்டி புட் நிறுவனத்தில் 4 நாட்கள் ரெய்டு நடத்தினோம். அவர்களது கம்ப்யூட்டர்களை நெருங்க முடியவில்லை. அதன் பென் டிரைவ்களை ஒளித்து வைத்திருந்தார் அதன் மேலாளர் கார்த்திகேயன். அவரை லத்தி துணையுடன் வருமானவரித்துறை அதிகாரிகள் தீவிரமாக விசாரித்தபோது, அவர் அலுவலகத்திலிருந்து கீழே குதித்து தற்கொலைக்கு முயன்றார். வருமானவரித்துறையின் கடுமையை கண்ட மற்ற ஊழியர்கள் அலறிப்போய் நிறுவனத்தின் கழிவறைகளிலும் ஜன்னலின் உட்புறமும் கயிறு கட்டி ஒளித்து வைத்த சாவிகளை காட்டினர்.

அதில் ஒரு சாவி கிறிஸ்டி புட்ஸ் அலுவலகத்திலிருந்து 25 கி.மீ. தொலைவில் உள்ள வீட்டுக்கு உரியது. அந்த வீட்டின் கிணற்றில் ஆவணங்கள் பாலிதீன் பைகளில் கட்டப்பட்டு மறைக்கப்பட்டிருந்தன. ஜன்னலில் கட்டப்பட்ட கயிறில் பென் டிரைவ்கள் சிக்கின. தற்கொலைக்கு முயன்ற கார்த்திகேயன் வீட்டிலிருந்த கம்ப்யூட்டரில் ஏராளமான ஆவணங்கள் மற்றும் 8 கிலோ தங்கம் கிடைத்தது. மற்ற இடங்களில் 17 கோடி ரூபாய் பணம் மட்டுமே கிடைத்தது'' என்கின்றனர்.

ரெய்டில் கிடைத்த ஆவணங்களில் மிக முக்கியமானது எடப்பாடி பழனிச்சாமி, சசிகலாவுக்கு சொந்தமான 300 கோடி ரூபாயை கிறிஸ்டி புட் மூலமாக வெள்ளைப் பணமாக மாற்றிய ஆவணம். அதேபோல் கிறிஸ்டி புட் நிறுவனத்தில் ப.சி. முதலீடு செய்த ஆவணங்கள், அதனுடன் ஐ.ஏ.எஸ். அதிகாரி சுதாதேவி மூலமாக தமிழக சத்துணவு திட்டத்தில் முட்டை வினியோகத்தில் கோடி கோடியாக கமிஷன் பார்த்த ஆவணங்கள், இவற்றுடன் ஜெ.பி., ப.சி. மூலமாக கர்நாடகத்தில் கிறிஸ்டி செய்த வியாபாரம் தொடர்பான ஆவணங்கள் எனப் பட்டியலிடுகிறார்கள் அதிகாரிகள்.

ரெய்டு பற்றி அக்னி நிறுவன தலைவர் ஜெ.பி.யிடம் கருத்து கேட்டபோது அவர் எந்த கருத்தும் தெரிவிக்காத நிலையில், ப.சிதம்பரத்தின் மனைவியான வழக்கறிஞர் நளினி சிதம்பரத்தை தொடர்பு கொண்டோம். "உங்களது வீட்டில் நடந்த வருமானவரி சோதனையின் போது நீங்கள் அக்னி நிறுவன தலைவர் ஜெ.பி.யிடம் நிலத்தை விற்றதாகவும் அதை கிறிஸ்டி நிறுவனம் வாங்கியதாகவும் வருமான வரித்துறை சொல்கிறதே?'' என கேட்டதற்கு, "அது தவறான தகவல்'' என்றார். "நீங்கள் ஜெ.பி.க்கு சொந்தமான அக்னி நிறுவனத்திற்காக வழக்கறிஞராக பணிபுரிகிறீர்களா?'' என கேட்டதற்கு "அதுவும் தவறான தகவல். நான் இது குறித்தெல்லாம் பத்திரிகையாளர்களிடம் எதுவும் பேசுவதில்லை'' என்றார். ரெய்டில் தொடர்புடையவர்களின் விளக்கங்களை வெளியிட நக்கீரன் தயாராக உள்ளது.
அடுத்தகட்ட நடவடிக்கைகளுக்கு வருமானவரித்துறை ரெடியாகியுள்ளது. இந்த டீமுடன் தொடர்புடைய முன்னாள் உள்துறை செயலாளர் சையது முனீர் ஹோதா, ஐ.ஏ.எஸ். அதிகாரி சுதாதேவி ஆகியோரிடமும் விசாரணை பற்றியும் அத்துடன் வெளிநாட்டில் செய்யப்பட்டுள்ள முதலீடுகள் பற்றியும் விசா ரிக்கப்படும் என்கிறார்கள் வருமானவரித்துறை அதிகாரிகள்.


முதல்வர் பழனிசாமி அணியில் இன்னொரு விக்கெட் வீழ்ந்தது!

சட்டசபையில் நாளை நடைபெறும் நம்பிக்கை வாக்கெடுப்பில், முதல்வர் எடப்பாடி பழனிசாமிக்கு எதிராக வாக்களிப்பேன் என்று மயிலாப்பூர் எம்.எல்.ஏ நட்ராஜ் கூறியுள்ளது கட்சித் தலைமையை அதிர்ச்சியடைய வைத்துள்ளது. முன்னாள் முதல்வர் பன்னீர்செல்வத்துக்கும், அ.தி.மு.க பொதுச் செயலாளர் சசிகலாவுக்கும் இடையே அதிகாரப்போட்டி நடந்து வரும் நிலையில், சொத்துக்குவிப்பு வழக்கில் தண்டனை பெற்ற சசிகலா, பெங்களூருவில் உள்ள பரப்பன அக்ரஹாரா சிறையில் அடைக்கப்பட்டார். முன்னதாக அதிமுக சட்டமன்ற கட்சித்தலைவராக எடப்பாடி பழனிசாமி தேர்ந்தெடுக்கப்பட்டார். ஆளுநரின் அழைப்பைத் தொடர்ந்து முதல்வர் நேற்று பதவியேற்றுக் கொண்டார். மேலும், பதினைந்து நாள்களில் பெரும்பான்மையை நிரூபிக்க வேண்டும் என்று முதல்வருக்கு, ஆளுநர் உத்தரவிட்டுள்ளார். இதனிடையே, கூவத்தூரில் உள்ள கோல்டன் பே ரிசார்ட்டில் தங்கவைக்கப்பட்டுள்ள அ.தி.மு.க எம்.எல்.ஏ.க்களிடம் நேற்று எடப்பாடி பழனிசாமி ஆலோசனை நடத்தினார். இன்றும் அவர் எம்.எல்.ஏக்களை சந்தித்து பேச உள்ளார். இந்த சூழ்நிலையில், மயிலாப்பூர் எம்எல்ஏ ஆர்.நட்ராஜ், பெரும்பான்மை எங்கே இருக்கிறதோ அந்த அணிக்கு ஆதரவு அளிப்பேன் என்று கூறியிருந்தார். நட்ராஜ் சொன்ன மாதிரி, எடப்பாடி பழனிசாமி அணிக்கே பெருபான்மை இருந்து வருகிறது. இந்நிலையில், பழனிச்சாமிக்கு எதிராக வாக்களிக்க உள்ளதாக எம்.எல்.ஏ நட்ராஜ் இன்று அறிவித்துள்ளார். 'மக்கள் விருப்பத்துக்கு ஏற்றது போல வாக்களிப்பேன். கட்சித் தாவல் சட்டத்தால் எனது எம்.எல்.ஏ பதவி போனானலும் தனக்கு கவலை இல்லை' என்று நட்ராஜ் கூறியுள்ளார். நட்ராஜின் எதிர்ப்பின் மூலம் எடப்பாடி பழனிசாமி அரசுக்கு ஆதரவான எம்.எல்.ஏக்களின் எண்ணிக்கை 124-ல் இருந்து 123-ஆக குறைந்துள்ளது.


இப்ப பேசும் பொன்னையா இத்தனை நாள் என்னய்யா செய்தீர்?

ஜெயலலிதா அப்பல்லோவில் அனுமதிக்கப்பட்டது முதல் அவர் மரணம் அடைந்தது வரை வாய் திறக்காத பொன்னையன் தற்போது பொங்கி எழுந்தது ஏன் என்று டி.ராஜேந்தர் கேள்வி எழுப்பியுள்ளார். ஜெயலலிதா உடல்நிலைக் கோளாறு காரணமாக அப்பல்லோ மருத்துவமனையில் கடந்த செப்டம்பர் மாதம் 22-ஆம் தேதி அனுமதிக்கப்பட்டார். பின்னர் 75 நாள்கள் சிகிச்சைப் பின்னர் அவர் மரணமடைந்தார். இந்நிலையில் ஆட்சி, அதிகாரப் போட்டி, உள் கட்சி பூசல் காரணமாக அதிமுக மூன்றாக கூறுபோடப்பட்டது. இந்நிலையில் ஜெயலலிதாவின் மரணத்தில் மர்மம் இருப்பதால் நீதி விசாரணை அமைக்க வேண்டும் என்று ஜனாதிபதியிடம் ஓபிஎஸ் ஆதரவு எம்.பி.க்கள் மனு கொடுத்தனர். ஜெயலலிதா மரணம், நீதி விசாரணை குறித்து பதவியில் இருந்த முதல்வர் பன்னீர் செல்வம் பதவி பறிபோனதைத் தொடர்ந்து இப்போது கேள்வி எழுப்புவது ஏன் என்று பல்வேறு தரப்பினர் கேள்வி எழுப்பிய வருகின்றனர். சென்னை திநகரில் லட்சிய திமுக தலைவரும், நடிகருமான டி.ராஜேந்தர் இன்று செய்தியாளர்களிடம் பேசினார். அப்போது அவர் கூறுகையில் ஜெயலலிதா மருத்துவமனையில் சேர்க்கப்பட்டது முதல், ஓ.பன்னீர் செல்வம் பதவியை ராஜிநாமா செய்த வரை இருந்த 175 நாள்களில் ஜெயலலிதா குறித்து அவர் வாய் திறக்காதது ஏன்? இந்நிலையில் சின்னம்மா அவர்கள்தான் கட்சிப்பதவியையும், ஆட்சியையும் கவனிக்க வேண்டும் என்று வேண்டுகோள் விடுத்த பொன்னையன் இத்தனை நாள்கள், சசிகலாவுக்கு எதிரான கருத்துகளையும், ஜெயலலிதா மரணம் குறித்து மர்மத்தையும் பேசுவது ஏன்? இத்தனை நாள் என்ன செய்து கொண்டிருந்தீர்? அந்த 137 நாள்கள் நடந்தது என்ன? என்ன? என்ன?.... என்று எண்ண, எண்ண, எண்ண,... நெஞ்சு கொதிக்கிறது என்றார் அவர்.


20 வாரப் பேறுகால விடுமுறையை அறிவித்தது ஸ்டெண்டர்ட் சார்டெட்

இந்தாண்டு தொழிலாளர் தினத்தை முன்னிட்டு தன்னுடைய ஊழியர்களுக்குச் சம்பளத்துடன் கூடிய 20 வாரப் பேறுகால முழு விடுமுறையை மலேசிய ஸ்டெண்டர்ட் சார்டெட் வங்கி அறிவித்துள்ளது. மேலும், மனைவி கர்ப்பமாக இருந்தால் ஸ்டெண்டர்ட் சார்டெட்டில் பணியாற்றும் அவரின் கணவருக்கு 2 வாரம் விடுமுறை வழங்கப்படும். அதே போன்று குழந்தைகளை தத்தெடுக்கும் பெற்றோர்களும் தத்தெடுக்கும் விவகாரத்திற்காகச் சம்பளத்துடன் கூடிய 2 வாரம் விடுமுறை எடுத்துக் கொள்ளலாம். இவற்றைத் தவிர்த்து, ஊழியர்கள் தங்களின் வசதிக்கு ஏற்ப பணியாற்றும் வேலை நேரத்தையும் அந்த வங்கி அறிமுகப்படுத்தி உள்ளது. இதன் அடிப் படையில், நிர்வாகியிடமிருந்து அனுமதி பெற்ற பின்னர் அவர்கள் பகுதி நேரமாகவோ, குறிப்பிட்ட நாட்களில் இல்லத்திலிருந்து வேலை செய்யவோ முடியும். வங்கியில் பணியாற்றும் ஊழியர்களின் முக்கியத்துவத்தைக் கருத்தில் கொண்டே தொழிலாளர் தினத்தை முன்னிட்டு இவற்றை அறிவித்ததாக வங் கியின் மனித வளப் பிரிவின் தலைவர் ஃபிளோரன்ஸ் ஃபூ தெரிவித்தார். ஊழியர்களின் நலன் தொடர்ந்து மேம்படுத்தப்படுவதில் பல முயற்சிகள் மேற் கொள்ளப்படும் எனவும் இது போன்ற ஊக்கு விப்புகளின் வழி ஊழியர்களின் ஆற்றல் அதிகரிக்கப்பட்டுள்ள தாகவும் அவர் குறிப்பிட்டார். (எப்எம்டி)


விஜயகாந்த்திடம் உடல் நலம் மட்டுமே விசாரித்தேன்..

தேமுதிக தலைவர் விஜயகாந்தை சாலிகிராமத்திலுள்ள அவரது இல்லத்திற்கு சென்று சந்தித்தார் திமுக தலைவர் ஸ்டாலின். இந்த சந்திப்பிற்கு பிறகு பேசிய ஸ்டாலின், இவ்வாறு கூறினார்...

ஒரு வயது அவரைவிட நான் குறைவானவனாக இருந்தாலும் அவர் என்னை அண்ணன் என்றுதான் தொடர்ந்து அழைத்துக்கொண்டிருப்பவர். அதைவிட தலைவர் கலைஞர் மீது அளவுகடந்த பாசமும், அன்பும், ஏன் பக்தியும் கொண்டிருந்தார் என்று சொன்னாலும் அது மிகையாகாது. கலைஞரின் மறைவு செய்தி கேட்ட நேரத்தில் அவர் வெளிநாட்டில் இருந்தார்.

வெளிநாட்டிலிருந்து வீடியோ மூலம் இரங்கல் செய்தியை சொல்லுகிறபோது, தாங்கமுடியாத அளவிற்கு சோகத்தில் மூழ்கி அவர் அழுத அந்தக் காட்சி இன்றைக்கும் நம் மனதிலே நிழலாடிக்கொண்டிருக்கிறது. தலைவர் மறைவெய்திய பிறகு  நேரடியாக வந்து அஞ்சலி செலுத்த முடியாத சூழ்நிலையில், அதற்கு பிறகு சிகிச்சை முடிந்து இந்தியா வந்தபிறகு, விமானநிலையத்திலிருந்து நேராக தலைவர் கலைஞரின் நினைவிடத்திற்கு வந்து அஞ்சலி செலுத்திய காட்சி  உள்ளபடியே அவர் கலைஞர் இடத்திலே எந்த அளவிற்கு பக்தி வைத்திருந்தார் என்பதை நன்றாக புரிந்துகொள்ள முடியும். அவர் நல்ல முறையிலே தேறி வந்திருக்கிறார்.

அவர் இன்னும் ஆரோக்கியமாக வாழ்ந்து நாட்டுக்கும், சமுதாயத்திற்கும் பாடுபட வேண்டும். பணியாற்றிட வேண்டும். என்று என் வாழ்த்துகளை திரா விட முன்னேற்ற கழகத்தின் சார்பில் நான் தெரிவித்துக்கொள்கிறேன். அரசியல் பேசுவதற்காக நான் வரவில்லை. உடல்நலத்தை பற்றி விசாரிப்பதற்காக ஒரு மனிதாபிமான உணர்வோடு நான் அவரை சந்தித்தேனே தவிர, நீங்கள் எதிர்பார்ப்பதைபோல அந்த சந்திப்பு நிகழவில்லை இவ்வாறு கூறினார்...


தமிழர் வளர்த்த தற்காப்புக் கலையும் வீர விளையாட்டும்.

களம் காணும் அகிலனை அகிலம் போற்றும் தமிழர் வரலாற்றில் இருந்து சற்றும் பிரித்தெடுக்க முடியாத பெரும் மரபாக தமிழர் வீரமும், வீரத்தில் விளைந்த வெற்றிகளும், போரியல் தத்து வங்களும், வெஞ்சினத்தோடு போராடும் திறனும் என அத்தனையும் பின்னிப் பிணைந்தே வளர்ந்திருக்கின்றன. வீரத்தை விளைநிலமாக கொண்ட ஒரு இனமாக இருப்பதனால்தான் தமிழனை வீரத்தமிழன், மறத் தமிழன், அஞ்சாத் தமிழன் என வீரத்தை நெறிப் படுத்தும் பெயர்களை அவன் தனதாக்கிக் கொண்டான். எனவேதான் அந்தந்தக் காலங்களில் அறமும், அறத்துடன் சேர்ந்தே வீரமும் விதைத்த காவி யங்கள் தோன்றி இன்று எம் கண்முன்னே மலர்ந்திருக்கின்றன. சங்கம் வளர்த்த தமிழர், சங்கமருவிய காலங்களில் போதித்த போர்நெறியும், பெண்களின் வீரமும் வீரகாவியங்களும், எதிரெதிர் வீட்டில் இளவும், திரு மணமும் என போர்போற்றி வளர்நத சளைக்காத ஒரு சமூகமாக தமிழினம் தன்னைத் தேற்றியும் தெளிவாக செதுக்கியும் வளர்ந்தமைக்கு காவி யங்களும், காப்பியங்களுமே எடுத்துக்காட்டுகளாகும். இராமயண, இதிகாச புராண காலங்களில் வீரத்தையும் வீர விளையாட்டையும் ஒவ்வொரு தமிழனும் தன் அடையாளமாக்கிக் கொண்டது முதல் வெள்ைளையரை எதிர்த்துப் போரிட்டு உலகின் பல பாகங்களைக் கைப்பற்றி வைத்திருந்த தமிழ் மன்னர்கள் முதல் தமிழர் வீரத்துக்குப் பஞ்சமில்லை. பெண்கள் கூட தற்காப்பு விளையாட்டை பயின்றிட வேண்டும் என தற்காப்பை ஒரு கலையாக கருதி, தலை வணங்கி வளர்ந்த ஒரு பெரும் சமூகம் இன்று உலகிற்கு பாடம் கற்பித்துக் கொடுத்துவிட்டு, தனக்கென உள்ள அடையாளத்தயும் அங்கீகாரத்தையும் இழந்துவிட்டு மௌனித்து நிற்பதுதான் வேதனையான விஷயம். வில்லுக்கு விஜயன் மல்லுக்கு வீமன் என தற்காப்புக் கலையை விதைத்து வைத்த ஒரு சமூகத்தின் இனங்காக்கும் வீர விளையாட்டுகள் இன்று ஆங்காங்கே, அவ்வப்போது துளிக்கின்றதே தவிர பேசப்படுமளவில் மேம்படவில்லை. பேசப்பட்ட ஒரு வீர விளையாட்டு ஜல்லிக்கட்டுக்கே பெருத்த துயரம்தான். கம்பு சூத்திரம், நடசாரி,வர்மக்கலை, அடிதடி,மல்யுத்தம்,களரிப்பயிற்று, சிலம்பம், முச்சாண் இரட்டை முழங்கோல் ,இரட்டை வாள் ,வாள் ,வாள், வில், கேடயம் ,வெட்டரிவாள்,பீச்சுவா ,சுருள் பட்டை ,மடுவு, சுருள் கொம்பு ,வளரி என வளர்தெடுக்கப்பட்ட ஆதித் தமிழர் கலைகள் இன்று அழிந்து தேய்ந்து அருகிக் கிடப்பதை நம்மால் மறுக்க முடியாது. மனதையும், உடலையும் வளைத்துக் கொள்ள வீர விளையாட்டும் தற்காப்புக் கலையுமே சிறந்தது என்பதை நன்குணர்ந்த சமூகத்தின்ரால்தான் ஒழுக்கத்தையும், பண்பாட்டையும் உலகிற்கு கற்றுக்கொடுக்க முடிந்தது. இல்லையேல் திருக்குறள் போன்ற உலகப் பொதுமறை எங்கிருந்து உதித்திருக்க முடியும். ஆனால் மேலைத்தேய நாடுகள் நம்மிடம் கற்ற கலையை கராத்தேயாகவும், மல்யுத்தமாகவும் பற்றிப் பிடித்துக் கொண்டு அதை அனித்துலக ரீதியில் வீரம் செறிந்த விளையாட்டாக விளங்கிட வைக்க மறுக்கவும் இல்லை. சிங்கம், புலி போன்ற வன விலங்குகளை தோற்கடிக்க சிலம்பத்தை கலையாகக் கற்ற தமிழன் யானைய அடக்குமளவில் வீரம் செறிந்திருந்தான் எனில் உலகில் உள்ள எந்த இன வீரனுக்கும் இதைவிட கற்றுக்கொடுக்ககூடிய பாடம்தான் என்ன? மெய்ப்பாடம், உடற்கட்டு, மூச்சுப்பயிற்சி, குத்துவரிசை, தட்டுவரிசை, அடிவரிசை, பிடிவரிசை, சிலம்பாட்டம், வர்மம் முதலானவை தமிழரின் வீரத்தில் கலந்த முக்கிய கூறுகளேதான். பயிற்சியின் போதும் பயிற்சிக்கு பின்னும் பல விளைவுகளை உருவாக்க கூடிய கிரேக்கர்கள் உருவாக்கிய ஜிம்னாஸ்டிக்ஸைப் பார்த்து வியக்கும் நாம் அதைவிட உடலுக்கும் மனதிற்கும் மிக வலிமை சேர்க்கின்ற கலப்புத் தற்காப்புக் கலை என்ற தமிழர் பாரம்பரிய விளையாட்டை மறந்து போனது மிக துயரமான விசயம்தான். மேலும் களரி , மல்யுத்தம், பிடிவரிசை , வர்மக்கலை போன்ற தற்காப்புக் கலைகள் நம் முன்னோர்களால் போற்றி வளர்க் கபட்டதை தொலைத்தும் விட்டோம். ஆதித்தமிழன் செதுக்கி வளர்த்த இந்த தற்காப்புக் கலையின் அடையாளத்தை இன்று அகிலமறியச் செய்யும் அகிலன் இன்று வெல்வானோ இல்லை களமாடி வீழ்வானோ எதுவாயினும் வெற்றி நமக்கே. ஏனெனில் கருவாக உருவாக்கி களைந்தெடுத்த வளர்த்த வீரத்தமிழர் மரபு காத்த அந்தக் கலையை இந்தக் குழந்தை அறிந்ததும், கற்றதும், அணுபவித்து வளர்ந்ததும், போட்டிகளின் வென்றதும் என ஒவ்வொரு அவனசைவுகளும் உலகத் தமிழர் ஒவ்வொருவருக்குமே பெருமையத் தேடித்தரும். வீழ்ந்து கிடக்கின்ற எங்களுக்கு சொந்தமான கலையை வாழ்ந்த காலத்தில் வென்று எடுப்பேன் என அகிலன் வாய் உரைக்கும் ஒவ்வொரு வார்த்தைகளும் வெற்று வார்த்தையல்ல. ஒட்டுமொத்த தமிழருக்கும் உரக்கச் சொல்லும் உறுதிமொழி.ஒரு திரைபடத்தால் ஈர்க்கப்பட்டு, அதன்வழி தற்காப்புக் கலை கற்று உலகப்புகழ் பெற்ற புரூஸ்லியைப் போற்றும் உலகத்தார் இனி அகிலனை அகமகிழ்ந்து பேசுகின்ற காலம் அருகில்தான் இருக்கிறது. ஒரு சீனப் படத்தைப் பார்த்து, அதில் வரும் சண்டைக் காட்சிகளால் ஈர்க்கப்பட்டு, பின்னாளில் அத்தகைய தற்காப்புக் கலையில் புகழின் உச்சத்திற்கு சிறகு விரித்திருக்கிறார் 22 வயதுடைய அகிலன் தாணி. எம்எம்ஏ (Mixed Martial Arts) எனப்படும் கலப்பு தற்காப்புக் கலைப் போட்டியில் மலேசியாவின் முன்னணி வீரராக உருவெடுத்திருக்கும் செந்தூலைச் சேர்ந்த அகிலன் தாணி, நாளை சிங்கப்பூரில் நடக்கும் அனைத்துலக ஒன் ஃபைட் (ONE Fighting Championship) கலப்பு தற்காப்புக் கலைப் போட்டியில் வால்டர் வெய்ட் பிரிவில் சாம்பியன் பட்டத்திற்காக களம் இறங்கவிருக்கிறார். நடப்புச் சாம்பியனான அமெரிக்காவைச் சேர்ந்த பென் அஸ்க்ரெனை எதிர்த்து சிங்கப்பூர் அரங்கத்தில் நாளை அகிலன் போட்டியிடுகிறார். இந்த இடத்தை அடைவதற்காக அகிலன் சோந்த வாழ்க்கையில் அனுபவித்த துயரங்கள், சிரமங்கள், சாவல்கள் மிகக் கடுமையானவை. சின்ன வயதிலேயே அகிலனுக்கு சோதனைகள் ஆரம்பமாகி விட்டன. ஒரு வயதுக் குழந்தையாக இருக்கும் போதே அவருடைய தந்தையை விட்டு தாயார் பிரிந்து சென்று விட்டார். தந்தையின் அரவணைப் பில் வளர்ந்தவர் அகிலன். 16 வயது வரையில் அவருக்கு அண்டை வீட்டுக்காரர்களின் கேலிகள், ஏளனங்கள் மிகுந்த வேதனையைத் தந்தது பள்ளியில் சக மாணவர்களிடம் அகி லன் பட்ட அவமானங்களுக்கு எல்லையே இல்லை.இதற்குக் காரணம், அகிலன் ஒரு குண்டுப் பையன். 16 வயதில் 139 கிலோ எடை. ஒருநாள் அகிலன் ஒரு சீனப்படத்தை பார்க்க நேர்ந்தது. அந்தப் படத்தின் பெயர் ஷா போ லாங். புகழ்பெற்ற நடிகரும் தற்காப்புக் கலை வீரருமான டோன்னி யென் அதில் நடித்திருந்தார். அந்தப் படத்தில் வந்த ஒரு சண்டைக் காட்சி என்னை மிகவும் கவர்ந்து, என் மனதில் ஆழமாகப் பதிந்தது. சண்டைக் காட்சியில் நடித்திருந்த டோன்னி யென், எந்த வகையான தற்காப்புக் கலையைக் கையாண்டார் என்று ஆராயத் தொடங்கினேன். அதன் பின்னர் பெட்டாலிங் ஜெயாவில் பிரேசிலின் ஜி-ஜிட் சூ எனப்படும் உடல் பயிற்சி கலை வகுப்புகளில் சேர்ந்து பயிற்சி செய்யத் தொடங்கிய பின்னர், மூன்று மாதங்களில் 10 கிலோ அளவுக்கு உடல் எடை குறைந்து விட்டதால் ஏகப்பட்ட மகிழ்ச்சி ஏற்பட்டது. 18 வயதை எட்டிய போது கோலாலம்பூர், ஜாலான் ராஜா சூலானிலுள்ள ஒரு உடற்பயிற்சி மையத்தில் சுத்தம் செய்யும் வேலை கிடைத்தது. மாதம் 1,000 வெள்ளி சம்பளம். அதேவேளையில் அங்கு நடக்கும் உடற்பயிற்சி வகுப்புக்களில் அவர் கலந்து கொண்டார்.இந்தக் காலக்கட்டத்தில் தான் கலப்பு தற் காப்புக் கலைப் போட்டிகளின் மீது கவனம் திரும்பயது. இது நேரடிச் சண்டைகளில் ஈடுபடும் ஒரு தற்காப்புக் கலையாகும். கைகளாலும் கால்களாலும் கடுமையாகத் தாக்குவது, தூக்கி வீசுவது என பல்வேறு தற்காப்புக் கலைகளின் கூட்டுக் கலவையாக இது அமைந்துள்ளது. இந்த தற்காப்புப் போட்டிகளில் பங்கேற்கும் ஆர்வம் வந்த பின்னர் பிரேசிலின் ஜி-ஜிட் சூ உடற்கட்டு கலை, முவாய் தாய் தற்காப்புக் கலை, மற்றும் குத்துச்சண்டை ஆகியவறில் தொடர்ந்து பயிற்சிகளில் ஈடுபட்டத்தோடு உணவுக் கட்டுப்பாட்டையும் கடைபிடித்தேன் என்று அகிலன் கூறினார்.ஆறு மாதங்களுக்குப் பின்னர் எனது உடல் எடை 129 கிலோவிலிருந்து 93 கிலோவுக்கு குறைந்து விட்டது. 18ஆவது வயதில் வீட்டை விட்டு வெளியேறி வேலை செய்த ஜிம் மையத்திலேயே தங்கிக் கொண்டேன். சுதந்திரமாக வாழவேண்டும் என்று கருதித் தான் வீட்டை விட்டு வெளியேறினேன். ஓராண்டு காலத்திற்கு மேலாக ஜிம்மில் தங்கியிருந்த பின்னர், தனி யாக ஓர் அறையை வாடகைக்கு எடுத்துக் கொண்டு வெளியே தங்கிக் கொண்டேன். மலேசியாவில் நடந்த பல எம்எம்ஏ போட்டிகளில் பங்கேற்கத் தொடங்கினேன். இங்கிருந்துதான் எனது இரண்டாவது கட்டப்பயணம் தொடங்கியது என்றார் அகிலன். சிங்கப்பூரை மையமாக கொண்டு செயல்படும் எம்எம்ஏ அமைப்பன் ஏற்பாட்டிலான ஒன் ஃபைட் போட்டிகளில் பங்கேற்ற அதேவேளையில் அமெரிக்கா, தாய்லாந்து மற்றும் வியட்நாம் ஆகிய நாடுகளில் தொடர்ந்து பயிற்சிகளையும் அவர் பெற்று வந்தார். இதுவரை அகிலன் 7 வெற்றிகளை நிலை நாட்டி யுள்ளார். இதில் மூன்று நாக்-அவுட் வெற்றிகளாக அமைந்தது. அடுத்து மே 26 ஆம் தேதியன்று சிங்கப்பூர் அரங்கில் அமெரிக்க வீரர் பென் அஸ்க்ரென்னை எதிர்த்து கம்பிக் கூண்டு களத்திற்குள் அகிலன் இறங்கவிருக்கிறார். ஒன் எப்.சி. வால்டர்வெய்ட் சாம்பியன் போட்டியில் பென் அஸ்க்ரென்னுக்கு எதிராக வெற்றி பெறுவது என்பது அவ்வளவு எளிதானது அல்ல. காரணம், அவர் நடப்புச் சாம்பியன் என்பதோடு இதுவரை 15 வெற்றிகளைக் குவித்துள்ளார். பென்னை எப்படி தோற்கடிப்பது என்பது எனக்குத் தெரியும். நான் அவ ரைக் குறைத்து மதிப்பிடவில்லை. எனினும், வால்டர்வெய்ட் பிரிவில் சாம்பயன் பட்டத்தை வென்ற முதல் மலேசியர் என்ற பெருமையைப் பெற நான் தயாராகி வருகிறேன் என்கிறார் அகிலன். செந்தூல் பண்டார் பாரு அடுக்குமாடி வீட்டைச் சேர்ந்த அகிலனைப் பற்றி பேசிய அவருடைய தந்தை தணிகாசலம், பிறருடன் மரியாதையாக பழகுவதி லும் அன்பு பாராட்டுவதிலும் அகிலன் எனக்கே கற்றுக் கொடுப்பான். எனக்கு எல்லாமும் அவன்தான் என்றார்.


ஓரினச்சேர்க்கைக்கு ஆசைக்காட்டி இளைஞர்களிடம் நகை பறிக்கும் கேரள கும்பல்!

ஓரினச்சேர்க்கைக்கு ஆசைக்காட்டி அழைத்து இளைஞர்களிடம் நகை பறிக்கும் கேரள கும்பலை சேர்ந்த ஒருவரை காவல்துறையினர் கைது செய்துள்ளனர்.
சென்னையில் இளைஞர்களை கூறி வைத்து மொபைல் ஆப் மூலம் ஓரினச்சேர்க்கைக்கு அழைத்து அவர்களிடம் இருந்து நகைகள், சொல்போன்களை ஒரு கும்பல் பறித்து வந்துள்ளது. சமீபத்தில் இது போன்ற சம்பவம் குறித்து காவல்நிலையத்திற்கு அதிகளவிலான புகார்கள் வந்துள்ளன.
இதையடுத்து புகார் அளித்தவர்கள் கொடுத்த தகவல் மற்றும் ஹோட்டல்களில் வைக்கப்பட்டுள்ள கண்காணிப்பு கேமராவில் பதிவான காட்சிகளில் உள்ளிட்டவற்றின் அடிப்படையில் காவல்துறையினர் விசாரணையை மேற்கொண்டனர். அப்போது அனைத்து ஹோட்டல்களிலும் சிக்கிய ஒரு நபரின் உருவத்தை வைத்து காவல்துறையினர் தீவிரமாக விசாரணை நடத்தி வந்தனர். இந்நிலையில் மண்ணடியில் உள்ள லாட்ஜில் தங்கியிருந்த கேரள மாநிலத்தை சேர்ந்த சுமேஷ், என்பவரை கைது செய்தனர்.

அப்போது சுமேஷிடம் மேற்கொண்ட விசாரணையில் பல திடுக்கிடும் தகவல்கள் வெளிவந்தன. இந்த கும்பல் இளைஞர்களை கூறிவைத்து, மொபைல் ஆப் மூலம் ஓரினச்சேர்க்கைக்கு குறித்த தகவல்களை பகிர்கிறது. மொபைல் ஆப்பில் வரும் இந்த தகவலை கண்டு விருப்பம் கொள்பவர்கள் அதற்கு பதில் தெரிவிக்கும் வகையில் அந்த ஆப் வடிவமைக்கப்பட்டுள்ளது. இதன் பின், எந்த இடத்திற்கு வரவேண்டும் என்ற தகவல் அதில் தெரிவிக்கப்ப டுகிறது.

இதையடுத்து அந்த ஆப்பில் வர சொல்லும் ஹோட்டல்களுக்கு நேரில் செல்லும் இளைஞர்கள் அங்கு முதலில் அறைக்குள் உள்ளே அனுமதிக்கப்ப டுவதில்லை. இவ்வாறு வரும் இளைஞர்களிடம் நகைகள் அணிந்துள்ளனரா என்பதை முதலில் நோட்டம் விடும் அந்த கும்பல் இளைஞர்கள் நகைகள் எதுவும் அணிந்து வரவில்லை என்றால் அப்படியே திருப்பி அனுப்பி விடுகின்றனர்.

ஆனால் நகைகள் ஏதேனும் அணிந்து வரும் பட்சத்தில் அவர்கள் அறைக்குள் அழைக்கப்பட்டு நன்கு கவனிக்கப்படுகின்றனர். பின்னர் அவர்களுக்கு குளிர்பானம் கொடுத்து குடிக்க சொல்லுகின்றனர். இப்படி கொடுக்கும் அந்த குளிர்பானத்தை குடித்ததும் இளைஞர்கள் மயங்கி விடுகின்றனர். இதை யடுத்து, இளைஞர்கள் அணிந்து வந்த நகைகள், செல்போன்கள் உள்ளிட்டவற்றை கொள்ளையடித்து விட்டு அந்த கும்பல் ஹோட்டலை விட்டு தப்பி சென்றுவிடுவார்களாம். யாருக்கும் சந்தேகம் வராமல் இருக்க இந்த கும்பல் வேறு வேறு ஹோட்டலில் ரூம் புக் செய்து இடத்தை மாற்றிக்கொண்டே இருந்து வந்துள்ளனர்.
இதையடுத்து, கைது செய்யப்பட்ட சுமேஷிடம் இருந்து 5 பவுன் நகைகளை காவல்துறையினர் பறிமுதல் செய்துள்ளனர். மேலும் இச்சம்பவத்தில் வேறு யாருக்கெல்லாம் தொடர்பு உள்ளது என காவல்துறையினர் விசாரித்து வருகின்றனர்.


கென்யாவில் அணை உடைந்து விபத்து; பலி எண்ணிக்கை 44-ஆக உயர்வு

நைரோபி,
கிழக்கு ஆப்பிரிக்க நாடான கென்யாவில் உள்ள நாகுரு கவுண்டியில் படேல் என்ற அணைக்கட்டு உடைந்ததால் பேரழிவு ஏற்பட்டது. இதில் சிக்கி 44 பேர் உயிரிழந்ததுடன் 500 குடும்பங்கள் பாதிக்கப்பட்டுள்ளதாக கென்யா செஞ்சிலுவை சங்கத்தால் மதிப்பிடப்பட்டுள்ளது.
இந்த அணைக்கட்டுவின் மதகுகள் உடைந்ததில், அணையில் இருந்த தண்ணீர் வெள்ளமாக பாய்ந்தது. தண்ணீர் கரையோரம் இருந்த வீடுகளையும் அடித்துச் சென்றது. நூற்றுக்கணக்கான வீடுகள் நீரில் அடித்துச்செல்லப்பட்டன. வீடுகளில் இருந்த மக்களும் நீரில் அடித்துச் செல்லப்பட்டனர்.
விரைந்து வந்த மீட்பு படையினர் மற்றும் செஞ்சிலுவை சங்கத்தினர், மீட்பு பணியை மேற்கொண்டனர். இதில் ஏராளமானோர் இறந்ததாக அஞ்சப்பட்டது. இந்த சம்பவத்தால் தற்போது 44 பேர் உயிரிழந்துள்ளதாக செய்திகள் வெளியாகியுள்ளது. 40 பேர் காணாமல் போயுள்ளதால் பாதிக்கப்பட்ட பகுதிகளி லிருந்து மக்கள் வெளியேற்றப்பட்டுள்ளனர். மேலும், பலர் நீரில் அடித்துச்செல்லப்பட்டு இருக்கலாம் அஞ்சப்படுகிறது.
தொடர்ந்து மீட்பு பணிகள் நடைபெற்று வருகின்றன. அணைகளில் இருந்து தண்ணீர் வெளியேற்றுவதற்காக நீர்வழிகள் திறக்கப்பட்டுள்ளன. அந்த அணைக்கு அருகே ஒரு கிராமம் முழுவதும் காலி செய்யப்பட்டுள்ளது. மேலும் அணையால் பாதிக்கப்பட்டவர்கள், பெரும்பாலும் தொழிலாளர்கள் மற்றும் சிறிய அளவிலான விவசாயிகள் ஆவர். கிராமத்தில் வசிக்கும் பெரும்பான்மை மக்கள், அங்குள்ள ஒரு பெரிய பண்ணையில் தோட்டக்கலை, காபி, தேயிலை சார்ந்த பணியில் ஈடுபட்டு வந்தனர். மேலும் இந்த பண்ணை இரண்டு தலைமுறைகளுக்கும் மேலாக உள்ளது என அதிகாரிகள் தெரி வித்தனர்.
இந்த விபத்து, சொத்துக்களுக்கும் மனித உயிர்களுக்கும் பேரிழப்பு என அந்நாட்டு கவர்னர் லீ கின்யான்ஜூய் தனது டுவிட்டர் பதிவில் தெரிவித்துள்ளார்.


சாம்ராஜ் இவெண்ட் குழுவினர் நடத்தும் அன்னைக்குத் தாலாட்டு எனும் அன்னையர் தின நிகழ்ச்சி

எந்த எதிர்பார்ப்பும் இல்லாமல் மக்களுக்கான சமூக சேவைகள் பல செய்துவரும் சாம்ராஜ் இவெண்ட் குழுவினர் வரும் 28 மே 2017 ஞாயிற்றுக்கிழமை அன்னையர் தின சிறப்பு நிகழ்ச்சி ஒன்றினை நடத்தவிருக்கின்றனர். இந்நிகழ்வு காலை 8 மணிமுதல் மாலை 5 மணிவரை நடைபெறும். அன்னையரை கௌரவிக்கும் வகையில் மலரவிருக்கும் இந்த நிகழ்ச்சியில் பல சிறப்பம்சங்கள் இடம்பெறுவதோடு உள்நாட்டு இளம் கலைஞர்களை உருவாக் கும் குரல் தேர்வாக பாடல் திறன் போட்டியும் நடைபெறவுள்ளது. இது வயது 3முதல் 17 வரை இரு பிரிவாகவும் 18 வயதுக்கு மேல் இன்னொரு பிரிவாகவும் நடக்கும். பாடல் போட்டியில் பங்கேற்க விரும்புவோர் உடன டியாக எங்களைத் தொடர்புகொள்ளுங்கள். வெற்றியாளர்களுக்கான பெறுமதியான பரிசுகள் உண்டு. மேலும் சிறந்த பாடகர்களை நாங்கள் வெளியிடும் பாடல் ஆல்பத்தில் இணைத்துக் கொள்ளவும் ஆர்வமாக இருக்கிறோம். உணவு, பானம், சுகாதார பரிசோதனை, மருதாணி போடுதல், மசாஜ், போட்டோ சூட், அன்பளிப்புகள் என அத்தனையும் இலவசமாக தனித்தனி பூத்கள் அமைக்கப்பட்டுள்ளன. தாராளமாக வந்து பயன்பெறலாம். குவாந்தான் பண்டார் இந்திரா மக்கோத்தா தமிழ்ப்பள்ளியில் நடைபெறும் இந்த நிகழ்வில் அனைவரும் திரளாக வந்து கலந்துகொள்ளும்படி கேட்டுக் கொள்கிறோம். ஒரு குடும்பத்தில் எத்தனை பேர் வேண்டுமானாலும் கலந்து கொள்ளலாம். தொடர்புக்கு 011-2170 2025.


இந்திய இளைஞர்கள் கடத்தப்பட்டு கொலை

(துர்க்கா)  சிரம்பான், ஏப். 17-

நெகிரி மாநிலத்தில் போதைப் பொருள் விநியோகிக்கும் கும்பலால் இந்திய இளைஞர்கள்  கடத்தப்பட்டு  கொலை செய்யப்பட்டு புதைக்கப்பட்டுள்ளனர். புதைகுழிகளில் இருந்த மனித எலும்புகளைத் தேடும் நடவடிக்கையில்  போலீசார்  எதிர்பார்த்ததை விட மன நிறைவளிக்கும் வகையில் பல குற்றச் செயல் விசாரணைகளுக்கு தீர்வு காணப்பட்டுள்ளதாக நேற்று பிற்பகல்  2.30 மணியளவில் சிரம்பான் அல்சன்  கிளானாவில்  நடைபெற்ற ஒரு நிகழ்வில் கலந்து கொண்ட பிறகு   செய்தியாளர்களிடம் டத்தோ  முகமட்  ஷாக்கி இவ்வாறு குறிப்பிட்டார். போலீஸ் குழு தடயவியல் நிபுணர்கள்,  தீயணைப்பு மீட்புப் படை யினருடன் இணைந்து,  கொலை செய்யப்பட்டு புதைக்கப்பட்டவர்கள் என நம்பப்படுபவர்களின்  புதைகுழிகளை  பல இடங்கள்  அடையாளம் காணப்பட்டு தொடர்ந்து தேடும் பணி  மேற்கொண்டு வருகிறார்கள் என்றார் அவர்.

Read More: Malaysia Nanban Tamil Daily on 17.4.2018


மலை உச்சியில் இருந்து தவறி விழுந்த மாது பலி

தைப்பே,

பிகினி உடை மலையேற்ற வீராங்கனை கிகி வூ மலை உச்சியில் இருந்து தவறி விழுந்து பலியானார். தைவான் நாட்டை சேர்ந்த மலையேற்ற வீராங்கனை கிகி வூ (வயது 36).  இவர் மலை சிகரத்தில் ஏறும்பொழுது அதற்கான உடைகளை அணிந்து செல்வார்.  பின்னர் உச்சிக்குச் சென்ற பின் தன்னிடம் உள்ள பிகினி உடைகளை அணிந்து கொண்டு செல்ஃபி எடுத்து கொள்வார்.

இந்த புகைப்படங்களை சமூக வலைத் தளத்தில் வெளியிடுவார்.  இதனால் பிகினி உடை மலையேற்ற வீராங்கனை என்ற பட்டப்பெயரும் இவருக்கு உள்ளது.  கடந்த வருடம் தொலைக்காட்சிக்கு அளித்த பேட்டியில்  கடந்த 4 வருடங்களில் 100க்கும் மேற்பட்ட மலை சிகரங்களில் ஏறியுள்ளேன்.

என்னிடம் 97 பிகினி உடைகளே உள்ளன.  அதனால் தற்செயலாக சிலவற்றை மீண்டும் அணிந்து உள்ளேன் என வூ தெரிவித்து உள்ளார். நீங்கள் மலை உச்சிக்குச் சென்ற பின் பிகினி உடையை ஏன் அணிகிறீர்கள் என கேட்டதற்கு, அது மிக அழகாக உள்ளது.  அதனை ஏன் விரும்பக்கூடாது  எனக் கூறினார். இந்த நிலையில் சமீபத்தில் அவர் தைவான் நாட்டில் உள்ள யூஷான் தேசிய பூங்காவில் உள்ள மலை சிகரத்தில் ஏறியுள்ளார்.  அப்போது 100 அடி உயரத்தில் இருந்து கீழே விழுந்ததில் உடலில்   பலத்த காயம் ஏற்பட்டு உள்ளது. இதனைத் தொடர்ந்து மீட்புப் படையினர் அவரை தொடர்ந்து தேடிய போது அவர் இறந்து காணப்பட்டார்.


‘ஆணாதிக்கமும் தவறு.. பெண்ணாதிக்கமும் தவறு” - சாட்டையை சுழற்றும் ‘ஆண் தேவதை’..!

இயக்குநர் சிகரம் பாலசந்தர், இயக்குநர் இமயம் பாரதிராஜா என ஜாம்பவான்கள் இருவரையும் வைத்து ‘ரெட்டச்சுழி’ படத்தை இயக்கிய இயக்குநர் தாமிரா, தற்போது இயக்கிவரும் படம் ‘ஆண் தேவதை’. சமுத்திரக்கனி கதைநாயகனாக நடிக்கும் 'ஆண்தேவதை' படத்தில் கதாநாயகியாக ரம்யா பாண்டியன் நடிக்கிறார். 'சிகரம் சினிமாஸ்' சைல்ட் புரொடக்சன்ஸ் சார்பாக அகமது ஃபக்ருதீன், ஷேக் தாவூத், முஸ்தபா, குட்டி ஆகியோர்  இணைந்து இப்படத்தைத் தயாரித்துள்ளனர். சற்று இடைவெளிக்குப்பின் வந்தாலும், விஜய்மில்டன் ஒளிப்பதிவு, ஜிப்ரான் இசை, காசிவிஸ்வநாதன் படத்தொகுப்பு, ஜாக்சன் கலை இயக்கம்  என்று திறமைசாலிகளுடன் கைகோர்த்துக் கொண்டு முழு பலத்தோடு தான்  களத்தில் குதித்துள்ளார் இயக்குநர் தாமிரா. வரும் ஜனவரியில் வெளியாக இருக்கும் இந்தப்படம் குறித்த பல தகவல்களை பகிர்ந்துகொண்டார் இயக்குநர் தாமிரா.

பெண்கள் தான் தேவதையாக சித்தரிக்கப்பட்டு வரும் நிலையில் ‘ஆண் தேவதை’ வித்தியாசமாகபடுகிறதே..?

தேவதை என்பது சிறப்பியல்பு கொண்ட ஒரு கேரக்டர்.. அதற்கு ஆண் பெண் என பாகுபாடு இல்லை.. பெண்களை ஏமாற்றுவதற்காகவே ‘பெண் தேவதை’ என தவறாக கற்பிதம் செய்து வைத்திருக்கிறார்கள். நல்லியல்புகள் கொண்ட எல்லோரும் தேவதையே.. எல்லாம் சரியாக இருக்கிற, குறைகள் பெரிதும் இல்லாத ஆணும் ஒரு தேவதை தான். அவன் தான் இந்தப்படத்தின் ஹீரோ.. படம் பார்க்கும்போது உங்களுக்குள் இருக்கும் சில விஷயங்களை அவன் பிரதிபலிப்பதை உணர்வீர்கள்.

ஆண்களை தேவதையாக்கும் முயற்சியில் இறங்கியது ஏன்..?

எல்லோருக்குள்ளும் ஒரு நல்ல தன்மை இருக்கிறது. ஆனால் நமக்குள் இருக்கும் நல்லது எது, கெட்டது எது என யோசிக்கவிடாமல் காலம் நம்மை ஓடிக்கொண்டே இருக்க வைக்கிறது. ஒருகாலத்தில் நாமாக ஆசைப்பட்டது போய், இன்று ஆசைகள் நம் மீது திணிக்கப்படுகின்றன. இன்றைய நுகர்பொருள் கலாச்சாரத்தில் அதைநோக்கி நாம் துரத்தப்பட்டுக்கொண்டே இருக்கிறோம். வாழ்வதற்காக வேலை செய்கிறோமா..? இல்லை வேலை செய்வதற்காக வாழ்கிறோமா..? இந்த புள்ளியில் இருந்துதான் கதை துவங்குகிறது.

சமுத்திரக்கனி எப்படி இதற்குள் வந்தார்..?

அது யதேச்சையாக அமைந்தது. சமுத்திரக்கனியை பார்க்க சென்றிருந்தபோது, இந்த கதைபற்றி சொல்லி, நானே தயாரிக்கிறேன் என்று சொன்னதும் சரி நான் நடிக்கிறேன் என சொல்லிவிட்டார்.

இதில் என்ன ஸ்பெஷல் என்றால் நான் உருவாக்கிய கதாபாத்திரத்தில் எண்பது சதவீத குணாதிசயங்கள் சமுத்திரக்கனியிடம் இயல்பாகவே இருந்தது.. மீதி, இருபது சதவீதம் என்பது நான் கொடுக்கின்ற வசனங்களை பேசி நடிக்கவேண்டிய வேலை மட்டும் தான்.

தன்னியல்பாகவே ஒரு சில மனிதர்கள் அப்படி இருப்பார்கள் தானே.?

அதில் சமுத்திரக்கனியும் ஒருவர். ஆனால் படம் பார்க்கும்போது சமுத்திரக்கனி தெரியமாட்டார்.. அவரது கதாபாத்திரமான இளங்கோ தான் உங்கள் மனதை ஆக்கிரமிக்கும்.

குழந்தை வளர்ப்பு இதில் பிரதானமாக சொல்லப்பட்டிருப்பதாக நீங்கள் சொல்லியிருந்தது எந்த அடிப்படையில்..?

பெண் வளர்க்கும் குழந்தை, ஆண் வளர்ப்பில் வளரும் குழந்தை என பகுத்துப் பார்க்காமல் அன்பால் வளர்க்கின்ற குழந்தை எப்படி வளர்கிறது.. பொரு ளாதாரத்தால் வளர்க்கப்படும் குழந்தை எப்படி வளர்கிறது  இதற்கான வித்தியாசத்தைத்தான் சொல்கிறோம்..

குழந்தைகள் மனநிலையைச் சார்ந்து பெரியவர்கள் முடிவெடுப்பது இல்லை. பெரியவர்களின் முடிவுக்கு குழந்தைகளைக் கட்டுப்பட வைக்கிறோம். வீட்டில் எடுக்கும் முடிவுகளில் குழந்தைகளின் கருத்தையும் கேட்கவேண்டும். அதை இதில் அழுத்தமாக சொல்லியிருக்கிறோம்.

படத்தலைப்பை பார்க்கும்போது பெண்களை விட ஆண்களை உயர்த்திப்பிடிப்பது போலத் தெரிகிறதே..?

நிச்சயமாக இல்லை.. ஒரு தலைப்பு என்பது குறியீடு தானே தவிர மொத்தப்படத்தையும் அது அடையாளப்படுத்த வேண்டும் என்பதில்லையே.. ஆணும் பெண்ணும் சேர்ந்ததுதானே வாழ்க்கை?? அதனால் ஆணாதிக்கமும் தவறு, பெண்ணாதிக்கமும் தவறு. ஆண், பெண் இருவரும் சமம் என்கிறபோது, இதில் ஆளுமை என்பதே தேவையில்லாதது.. சேர்ந்து வாழ்தல், விட்டுக்கொடுத்தல், சகித்தல், இணைந்து மகிழ்தல் இதுதான் கணவன் மனைவி உறவுக்கான இடம்.

படம் பார்த்துவிட்டு வரும் ரசிகனிடம் ‘ஆண் தேவதை’ என்ன மாதிரியான தாக்கத்தை ஏற்படுத்தும்..?

ஒரு கதை எல்லாவற்றையும் மாற்றிவிடும் என்பதை நான் நம்பவில்லை. இந்தப்படம் உங்களுக்குள் இருக்கின்ற சில நினைவுகளை கிளறும்.. பழைய நினைவுகள், சம்பவங்களில் உங்களை கொஞ்ச நேரம் சுற்றவைக்கும்.. அவ்வளவுதான்.

நீங்களே தயாரிப்பிலும் இறங்க காரணம் என்ன..?

அதுவும்கூட இயல்பாக நடந்த ஒன்றுதான். சமுத்திரக்கனி, ஒளிப்பதிவாளர் விஜய்மில்டன், இசையமைப்பாளர் ஜிப்ரான், எடிட்டர் காசிவிஸ்வநாதன், ஆர்ட் டைரக்டர் ஜாக்கி என என்னைச்சுற்றி இருந்த நல்ல நண்பர்கள் தான் காரணம்..

இவர்களுடன் இணைந்து படம் பண்ணுவது ரொம்ப எளிதாக இருந்தது. சினிமாக்காரர்கள் படம் தயாரிப்பில் ஏற்படும் பிரச்சனைகளில் இருந்து தப்பிக்கவேண்டும் என்றால் இதுபோன்ற சின்னச்சின்ன கூட்டமாக இணைந்து தங்களுக்கான படைப்புகளை எளிமையாக தயாரிக்கவேண்டும். இனிமேல் இதுபோன்ற ‘நட்புக்கூட்டணி' படைப்புகள் அதிகமாக வரவேண்டும் என்பது என் எதிர்பார்ப்பு.

படத்தின் மற்ற கதாபாத்திரங்கள் பற்றி சொல்லுங்கள்..?

மோனிகா, கவின் பூபதி என இரண்டு குழந்தைகள் மிக அற்புதமாக நடித்திருக்கின்றனர். அவர்கள் இருவரும் தான் இந்தப்படத்தின் ஜீவன் என்று சொல்ல லாம். கதாநாயகியாக ரம்யா பாண்டியன், ஜோக்கர் படத்திற்குப்பின் இதில் சிறப்பாக நடித்துள்ளார்.

இந்தப்படம் வெளிவந்தபின் தான் சினிமாவில் தனது அடுத்தகட்ட முயற்சியை எடுப்பேன். அந்த அளவுக்கு  தனக்கு ஒரு இடத்தைப் பெற்றுத்தரும் என இந்தப்படத்தின் மீது மிகப்பெரிய நம்பிக்கை வைத்துள்ளார்..தவிர, முக்கிய வேர்களாக ராதாரவி, இளவரசு, காளிவெங்கட்,  அறந்தாங்கி நிஷா, சுஜா வாருணி, ஹரிஷ் பேரெடி, E. ராமதாஸ் ஆகியோர் தாங்கிப் பிடித்திருக்கிறார்கள்.

படப்பிடிப்பின்போது தினமும் ஏதோ போட்டி வைத்ததாக கேள்விப்பட்டோம்..?

உண்மைதான். மொத்தம் 43 நாட்கள் படப்பிடிப்பு நடத்தினோம். இதில் நூறு ரூபாய் கொண்ட ஒரு பொன்முடிப்பை வைத்திருந்தோம். ஒவ்வொரு நாள் படப்பிடிப்பின்போதும் படத்திற்காக சிறப்பான யோசனைகளை, பங்களிப்பை யார் வழங்குகிறார்களோ அவர் கைக்கு அந்த பொன்முடிப்பு போகும்..

அன்றைய தினமே அதே பொன்முடிப்பு அவரைவிட சிறப்பாக செயல்பட்ட இன்னொரு நபர் கைக்கு போகும்.. இதனால் அந்த பொன்முடிப்பை  தாங்களும் பெறவேண்டும் என்பதற்காக படக்குழுவினர் போட்டிபோட்டு உற்சாகமாக உழைத்தனர்.

இதில் கதாநாயகி ரம்யா பாண்டியனும், ஒளிப்பதிவாளர் விஜய் மில்டனும் மூன்றுமுறை அந்த பொன்முடிப்பை கைப்பற்றினார்கள். யாருமே அதை வெறும் நூறு ரூபாயாக பார்க்கவில்லை.. தங்களுக்கான அங்கீகாரமாகத்தான் பார்த்தார்கள்.

‘ஜிமிக்கி கம்மல்’ புகழ் வினீத் சீனிவாசனை இதில் பாடவைக்கக் காரணம்?.

‘ஜிமிக்கி கம்மல்’ பாடலுக்கு முன்பே அவர் மலையாளத்தில் புகழ்பெற்ற இயக்குநர், நடிகர், பாடகர்.. அவர் திரைக்கதை எழுதி, நடித்திருந்த ‘ஒரு வடக்கன் செல்பி’ பட வெற்றி விழாவில் நானும் கலந்துகொண்டேன்..

அப்போது அவர் பேசும்போது, “இதற்குமுன் நான் தனியாளாக வெற்றி பெற்றபோதெல்லாம் பெரிதாக மகிழ்ச்சி ஏற்படவில்லை.. ஆனால் இப்போது நண்பர்களுடன் சேர்ந்து வெற்றி பெற்றபோது அந்த வெற்றி அர்த்தமுள்ளதாக தெரிகிறது.

எல்லோருமே அவரவர் நண்பர்களுடன் சேர்ந்து ஒரு கூட்டு வெற்றியைப் பெறுங்கள். கூட்டு வெற்றிதான் நிலையானது. அழகானது” என்று சொன்னார். அந்த வார்த்தை எனக்கு பிடித்திருந்தது. என் மனதுக்குள்ளேயே ஓடிக்கொண்டு இருந்தது.

அவர் சொன்னதுபோல இந்தப்படமும் நண்பர்களின் அழகான கூட்டு முயற்சிதான்.

 அதனால் இந்தப்படத்தில் ஒரு மெலடி பாடலை வினீத் சீனிவாசன் பாடினால் நன்றாக இருக்குமே என நட்புடன் அழைத்து பாடவைத்தோம்.. ஆனால் ஜிமிக்கி கம்மல் பாடல் வருவதற்கு முன்பே அவர் பாடிய வேறொரு பாடலை கேட்டுத்தான், அவரை அழைத்து பாடவைத்தோம்.” என்றார் இயக்குநர் தாமிரா.

இந்தப்படம் வரும் ஜனவரி மாதம் திரைக்கு வர இருக்கிறது.


5ஜி நெட்வோர்க் - தொலைத்தொடர்பு, டிஜிட்டல் துறை அமைச்சு அமைத்துள்ளது

புத்ராஜெயா, ஜூன் 15-

வேகம், விவேகம், துரிதம், புத்தாக்கம் - தொழில்நுட்பத்தில் புதிய பரிணாமமாகத் திகழும் 5ஜி கொண்டிருக்கும் தன்மைகள் இவை. இப்போது நாட்டில் இதைப்பற்றிய பேச்சாகவே இருக்கின்றது. மக்களுக்கு சிறந்தவற்றை பெற வேண்டும் என்று அரசாங்கமும் வாடிக்கையாளர்களுக்கு சிறந்த சேவையினை வழங்க வேண்டும் என தொலைத்தொடர்பு நிறுவனங்களும் கொண்டிருக்கும் இலக்கை நோக்கி தற்போது 5ஜி யுகம் மேம்படுத்தப்பட்டு வருகிறது.
அந்த வகையில், 5ஜி குறித்த விரிவான விளக்கத்தை அளிக்கின்றார் தொலைத்தொடர்பு, டிஜிட்டல் துறை அமைச்சின் (தொலைத்தொடர்பு அடிப்படை வசதிகள், டிஜிட்டல் பொருளாதாரப் பிரிவு)  துணைத் தலைமைச் செயலாளர் மா. சிவநேசன். அவருடன் நடத்தப்பட்ட நேர்காணல் விவரங்கள்:
கே: இரட்டை நெட்வோர்க் அணுகுமுறையை அரசாங்கம் மேற்கொண்டதற்கான முக்கிய காரணம் என்ன?

ப:  ஒற்றை நெட்வோர்க் தொடர்பு முறை மற்றும் டிஜிட்டல் நேஷனல் பெர்ஹாட் (டி.என்.பி.) உருவாக்கப்பட்டதன் முதல் முக்கிய நோக்கமே  கோவிட்-19 தொற்றுப் பரவல் காரணமாக தாமதமான நாட்டின் 5ஜி அமலாக்கத்தை துரிதப்படுத்துவதே ஆகும். டி.என்.பி. தற்போது வெற்றிகரமாக நாடு முழுவதும், மக்கள் தொகை நிறைந்த பகுதிகளில் 5ஜி நெட்வோர்க் முறையை 62.1 விழுக்காடு  அடையும் அளவிற்கு மேம்படுத்தியுள்ளது. இவ்வாண்டு இறுதிக்குள்   80 விழுக்காட்டு மக்களை அது சென்றடையும் என்று எதிர்பார்க்கப்படுகிறது.

இந்த இரட்டை நெட்வோர்க் மாதிரியின் அமலாக்கமானது மற்ற நாடுகளில்  கடைப்பிடிக்கப்படும் நடைமுறைகளுக்கு இணையானவை என்பது குறிப்பிடத்தக்கது. இது வெறும் மக்களுக்காக மட்டுமின்றி, தொழில்துறைகளுக்கும் பெரும் நன்மைகளைக் கொண்டுள்ளது. 5ஜி தொழில்நுட்ப பயன்பாட்டிற்கு தொழில்துறைகளே இலக்காக கருதப்படுகின்றன. மலேசியாவில் ஒரு நீண்ட கால அடிப்படையில் தொலைத்தொடர்பு தொழில்துறை சூழ்மண்டலத்தின் நிலைத்தன்மையையும் இது கவனத்தில் கொள்ளும்.
மலேசியாவில் இரட்டை 5ஜி இணையத் தொடர்பை மேம்படுத்தும் இரு தரப்பினருக்கும் இடையே இது போட்டா போட்டியினை உருவாக்கும். இதன் வாயிலாக திறமையான இயக்க ஆற்றல் பெற்ற நெட்வோர்க், அதிகரித்த புத்தாக்கம், அமலாக்கச் செலவுகளின் திறமையான பயன்பாடு ஆகியவற்றின் உருவாக்கத்தை மேம்படுத்த முடியும். ஒரு நியாயமான விலையில் தரமான சேவைகளின் வழி வாடிக்கையாளர்கள் என்ற வகையில் மக்கள் நன்மை அடைவார்கள்.
கே: 5ஜி நெட்வோர்க் அமலாக்கத்திலான இந்த மாற்றம் தொலைத்தொடர்பு நிறுவனங்களின் ஆதரவைப் பெறுமா?

ப: அரசாங்கம் எடுத்துள்ள இந்த முடிவை சேவை வழங்குநர்கள்  இதுவரை வரவேற்றுள்ளனர். இரட்டை நெட்வோர்க் முறைக்கு மாறுவதிலும், அதே சமயம், 2023 இறுதிக்குள் 80 விழுக்காடு 5ஜி சேவையை வழங்க முடியும் என்பதை உறுதி செய்வதிலும் ஆக்ககரமான பங்கை ஆற்றுவதற்கு சேவை வழங்குநர்கள் முன்வந்துள்ளனர்.இக்கொள்கை மாற்றம் வெற்றியடைவதற்கு அரசாங்கம் மற்றும் இதர தரப்பினரின் ஒத்துழைப்பு இன்றியமையாதது.
கே: 5ஜி சேவை 80 விழுக்காடு மக்களைச் சென்றடையும் என்பதையும் அதே வேளை, இந்த இரட்டை நெட்வோர்க் முறை சுமுகமாக நடைபெறுவதையும் அரசாங்கம் எவ்வாறு உறுதிப்படுத்தும்?
ப: இதன் தொடர்பில் பணிக்குழு ஒன்றை தொலைத்தொடர்பு, டிஜிட்டல் துறை அமைச்சு அமைத்துள்ளது. இதன் முக்கியமான நோக்கங்களில்:

அ) டி.என்.பி.யின் கீழ் 5ஜி நெட்வோர்க்கின் அமலாக்கம் 2023 ஆம் ஆண்டு இறுதிக்குள் மக்கள் தொகை நிறைந்த பகுதிகளில் 80 விழுக்காடு சென்றடைவதை உறுதிப்படுத்துவது; மற்றும்

ஆ) 2024 ஆம் ஆண்டு தொடக்கத்தில் இரட்டை நெட்வோர்க் முறைக்கான மாற்றம் சுமுகமாக இருப்பதை உறுதிப்படுத்துவது ஆகியனவாகும். தொலைத்தொடர்பு, டிஜிட்டல் துறை அமைச்சின் தலைமைச் செயலாளர் மற்றும் கருவூலத்தின் தலைமைச் செயலாளர் இருவரும் கூட்டாக இந்த பணிக்குழுவிற்கு தலைமை தாங்குவர். கூடுதலாக, டி.என்.பி. மற்றும் செல்கோம் டிஜி, மெக்சிஸ், டெலிகோம் மலேசியா (டி.எம்.), ஒய்.டி.எல். கம்யூனிகேஷன் மற்று  யூ-மொபைல் உள்ளிட்ட சேவை வழங்குநர்களும் இதில் இடம்பெற்றிருப்பர். மலேசியா முழுவதும் 5ஜியின் சேவைகள் 80 விழுக்காடு சென்றடைவதை இப்பணிக்குழு நிர்வகிக்க முடியும் என தொலைத்தொடர்பு, டிஜிட்டல் துறை அமைச்சு நம்பிக்கை கொண்டுள்ளது. சட்டம், தொழில்நுட்பம், நிதி ரீதியாக இதன் முறையான அமலாக்கத்தை இது கண்காணிக்கும்.
கே: பணிக்குழு அமைக்கப்பட்டு சுமார் ஒரு மாதம் ஆகிவிட்ட நிலையில், இதுவரை காணப்பட்டுள்ள முன்னேற்றங்கள் என்ன?

ப: முதலாவதாக, சேவை வழங்குநர்கள் மற்றும் டி.என்.பி. இடையே 5ஜி நுழைவு உடன்பாடு தொடர்பான பிரச்சினைகளுக்குத் தீர்வு காண்பதே இப்பணிக்குழுவின் தலையாய கடமையாகும். டி.என்.பி. யில் சமபங்கு பங்கேற்பு குறித்தும் கவனம் செலுத்தப்படும். இவை இரண்டுமே முக்கியமான பிரச்சினைகள். இம்மாத இறுதிக்குள் இவை பற்றி விவாதிக்கப்பட்டு, இறுதி முடிவு எடுக்கப்படும் என எதிர்பார்க்கப்படுகிறது.

5ஜி நுழைவு உடன்பாட்டு விவகாரத்தில் உடனடியாக முடிவெடுப்பது 5ஜி உள்ளிட்ட சேவை வழங்குநர்கள் தங்கள் பயனர்களுக்கு 5ஜி சேவை  தொகுப்புகளை வழங்குவதை வகை செய்யும். மேலும், சேவை வழங்குநர்களின் சமபங்கு பங்கேற்பானது 2023 ஆம் ஆண்டுக்குள் மக்கள் தொகை நிரம்பிய பகுதிகளில் 80 விழுக்காடு வரையிலான 5ஜி சேவையை வழங்குவதற்கான ஆதரவை வழங்கும்.
கே: இரண்டாவது நெட்வோர்க் எப்போது அமலாக்கம் காணும். டி.என்.பி. மேம்படுத்தியுள்ள நடப்பு 5ஜி நெட்வோர்க் நிலை என்னவாகும்?

ப: நடப்பில் உள்ள 5ஜி நெட்வோர்க் முறை தொடர்ந்து பயன்பாட்டில் இருக்கும். நாட்டின் இரு 5ஜி நெட்வோர்க் முறைகளில் ஒன்றாக அது செயல்படும். டி.என்.பி. கையெழுத்திட்டுள்ள நடைமுறையில் உள்ள குத்தகைகள் தொடரும் என்பதே இதன் அர்த்தமாகும். எனினும், மலேசியாவில் 5ஜி நெட்வோர்க் அமலாக்கத்தில் ஏற்பட்டுள்ள  அடிப்படை மாற்றங்களுக்கு ஏற்ப அதன் நிபந்தனைகளும் விதிமுறைகளும் அமைந்திருப்பதை உறுதி செய்வதற்கு அவற்றில் சிலவற்றைக் குறித்து மீண்டும் பேச்சுவார்த்தை நடத்தும் அவசியம் உள்ளது.
கே: நாட்டின் 5ஜி குறிக்கோள் நிறைவேறுவதில் அரசாங்கத்தின் முயற்சிகள் பற்றிய உங்கள் கருத்து என்ன?

ப: எந்த திசையை நோக்கி 5ஜி அமலாக்கம் எடுத்துச் செல்லப்பட வேண்டும் என்பதில் அரசாங்கம் அடிப்படையில் ஒரு முடிவை எடுத்துள்ளது. இதுதான் இங்கு அடிப்படையான விஷயமும் கூட. இதற்கு கூடுதலாக இதில் சம்பந்தப்பட்டுள்ள அனைத்து தரப்பினரும் இந்த திசையை நோக்கியே செயல்படுதல் அவசியம். அவை ஒன்றிணைந்து செயல்பட வேண்டும். கடந்த மாதம் அமைக்கப்பட்ட பணிக்குழுவின் தலையாய பணியும் இதுதான்.

இப்போதைக்கு 4ஜி பயன்பாட்டை அரசாங்கம் எந்த வகையிலும் கட்டுப்படுத்தாது. மக்கள் தொடர்ந்து 4ஜி சேவையினை பெறுவதை உறுதி செய்வதுடன், அவற்றின் தரமும் வலியுறுத்தப்படும். மக்களின் அன்றாட வாழ்க்கையில் அகண்ட அலைவரிசை ஓர் அம்சமாகிவிட்டது. இதனை நாம் புரிந்துகொள்வது முக்கியம். அரசாங்கத்திற்கும் இது சிறப்பு அம்சம் பொருந்திய, முக்கியமான ஒன்றாகும். நிலையான தொடர்புகள், கைப்பேசி 4ஜி, 5ஜி எதுவாக இருந்தாலும் அகண்ட அலைவரிசை சேவையை தொடர்ந்து மேம்படுத்துவதில் தொலைத்தொடர்பு டிஜிட்டல் துறை அமைச்சு கவனம் செலுத்தி வரும் என மா.சிவநேசன் மேலும் கூறினார்.


தொடர்ந்தால் வெளியேறிவிடுவோம்... ட்ரம்ப் எச்சரிக்கை...

உலக வர்த்தக அமைப்பிலிருந்து வெளியேற நேரிடும் என அமெரிக்க அதிபர் டிரம்ப் எச்சரிக்கை விடுத்துள்ளார் .

ளூம்பெர்க் என்ற பத்திரிகைக்கு அவர் கொடுத்த பேட்டியில் உலகளாவிய வர்த்தகத்தில் அமெரிக்காவிற்கு அநீதி இழைக்கப்படுவதாக  குற்றம்சாட்டியுள்ள டிரம்ப் இந்த அநீதிகள் அரங்கேற உலக வர்த்தக அமைப்பு அனுமதிப்பதாகவும் குறைகூறியுள்ளார்.

இந்தநிலை நீடித்தால் அல்லது உலக வர்த்தக அமைப்பு தனது போக்கை மாற்றிக்கொள்ள மறுத்தால் உலக வர்த்தக அமைப்பிலிருந்து அமெரிக்கா வெளியேற நேரிடும் என எச்சரித்தார். மேலும் அந்த அமைப்புக்கு எதிராக நடவடிக்கை எடுக்கப்போவதாகவும் எச்சரிக்கை விடுத்துள்ளார் டிரம்ப்.


எஸ்.பி.எம். தேர்வு முடிவல்ல ஆரம்பம்!

கடந்தாண்டு எஸ்.பி.எம். தேர்வு முடிவுகள் வெளியாகியுள்ள நிலையில், அடுத்தக் கட்ட நடவடிக்கை என்ன என்பதில் நமது மாணவர்களில் பலர் இன் னும் குழப்பத்தில் இருப்பார்கள் என்பதில் சந்தேகம் இருக்க முடியாது. தேர்வெழுதிய 434,535 மாணவர்களில் 8,647 பேர் அனைத்து பாடங்களிலும் ஏ புள்ளிகளைப் பெற்றனர்.சுமார் 340,698 மாண வர்கள் எஸ்.பி.எம். தேர்வுச் சான்றிதழ் பெற தகுதியடைந் துள்ளனர். தேர்வு முடிவுகளைப் பெற்றுள்ள இம்மாணவர்களுக்கு இது மிகவும் நெருக்குதல் மிகுந்த ஒரு காலக்கட்டமாகவே அமைந்திருக்கும். உண்மை நிலவரத்தை ஏவுகணை ஆராய்கிறது. மலேசிய இந்திய சமூகம் கடந்த 60 ஆண்டுகளாக சமூகப் பொருளாதார இன்னல்களிலிருந்து விடுபடாமல் இருப்ப தற்கு அடிப்படைக் காரணமே உயர் கல்வியில் முழுமையாக விடுபட்டிருக்கும் சூழல் என்பதனை ஆய்வுசெய்ய வேண்டியதில்லை. குறைந்த வருமானம் பெறும் குடும்பங்களின் ஏழ் மையைப் போக்குவதற்கு கல் வியே அடித்தளம் என் பதனை உணராமல் விருப்பம்போல் உயர்கல்வி வாய்ப்புகளை தேர்வு செய்ததால் 'கல்வி கடனாளி சமூகமாக' உருமாறி வருகின்றோம் என்பதையாவது உணர வேண்டும் என ஏவுகணை வலியுறுத்துகின்றது. ஏழ்மையான குடும்பத் தில் உள்ள ஒரு பிள்ளைக் காவது சரியான உயர் கல் வியை வழங்கிவிட்டால் ஒட்டுமொத்த குடும்பத் தையும் ஏழ்மை வட்டத்திலி ருந்து வெளியே கொண்டு வர முடியும் என்பதற்கு ஆயிரக் கணக்கான சான்றுகளை ஏவு கணையால் கூற முடியும். இந் திய இளைஞர்களின் மத்தியில் கரையான்களாய் அரித்து வரும் குண்டரிய நடவடிக்கைகளுக்கு காரணமே இந்தியப் பெற் றோர்கள் தங்களது பிள்ளை களின் உயர் கல்வி வாய்ப் புகளைத் தவறவிட்டது தான் என்பதில் மாற்றுக் கருத்துக்கள் இருக்க முடியாது. எஸ்.பி.எம். தேர்வு முடிவல்ல தொடக்கம்! 2016ஆம் ஆண்டில் எஸ்.பி.எம். தேர்வினை எழுதிய மாணவர்கள் தேர்வு முடிவுகளைப் பெற்றிருக்கும் சூழலில் இந்திய சமூகம் பிள்ளைகளின் உயர் கல்வியை நிர்ணயம் செய்யும் படலத்தில் இறங்கியிருக்க வேண்டும் என்பதன் அடிப்படையில் ஏவுகணை சில தகவல்களை பகிர்ந்து கொள்ள விரும்பு கின்றது. இந்திய சமூகம் பிள்ளைகளின் உயர்கல்வியை நிர்ணயம் செய்வதில் அவசரம் காட்டாமல் நிதானமாகவும், விவேகமாகவும் முடிவு எடுப்பதன் வழி ஏழ்மைச் சமூகம் எனும் வட்டத்திலிருந்து வெளியேறு வதற்கான வாய்ப்புகள் பிரகாச மாக இருப்பதை ஒவ்வொரு இந்தியப் பெற்றோரும் உணர வேண்டும். மாணவர்கள் எழுதியிருக்கும் எஸ்.பி.எம். தேர்வு கல்வியில் இறுதியல்ல. மாறாக, வாழ்க்கை யின் தொடக்கம் என்பதை அறிந்து சரியான நடவடிக்கை களைப் பெற்றோர்கள் முடிவு செய்ய வேண்டும். உயர் கல் வியை நிர்ணயம் செய்வதற்கு அடிப்படை தேவைகள்: * 2016ஆம் ஆண்டு பிள்ளை களின் தேர்வு முடிவுகள் * பெற்றோர்களின் பொருளா தார நிலை. * பிள்ளைகளின் இலக்கு (இலட்சியம் / கனவு) * சரியான கல்வி நிலையங்கள் என்பதை வைத்தே நிர்ணயம் செய்யப்பட வேண்டும். மலேசிய இந்திய சமூகத்தில் உயர் கல் வியை நிர்ணயம் செய்வது 'முடவன் கொம்புத் தேனுக்கு ஆசைப்பட்ட' சூழலில்தான் பெரும்பாலும் அமைந்துள்ளது. * மூன்றே கிரெடிட்டுகளின் துணையோடு டிப்ளோமாக் கல்வியை தனியார் கல்லூரிகளில் தொடங்குவது. * சாதகமான தேர்ச்சி இல் லாமல் ஆயத்தக் கல்வியை தரம் வாய்ந்த தனியார் பல்கலைக் கழகங்களில் தொடங்குதல். * செலவுத் தொகையும் தரு கின்றார்கள் என்பதற்காக வேலை வாய்ப்புகள் அறவே இல்லாத துறைகளைத் தேர்வு செய்தல். * பொது பல்கலைக் கழக வாய்ப்பு என வரும் தொலைபேசி அழைப்புக்களை நம்பி தனியார் பல்கலைக் கழக வாய்ப்புகளில் பல ஆயிரங்களை இழத்தல். * கடை வீதிகளின் மேல் மாடிகளில் இருக்கும் கல்லூரி களில் நண்பர்களின் ஆலோ சனையின் பேரில் பதிந்து கொள்ளுதல். * 'உபகாரச் சம்பளம்' எனும் மாயையான வார்த்தையால் தடுமாறி கல்வி கடன்களால் அவதிப்படுதல். * ஆயத்தக் கல்வி இலவசம் (Foundation) என்பதன் அடிப் படையில் இளங்கலைப் படிப் பினை கூடிய தொகையுடன் படிக்கும் சூழலுக்கு தள்ளப்படு தல் போன்ற சம்பவங்களுக்கும் மலேசிய இந்தியர்களுக்கும் மிகவும் நெருக்கமான தொடர்பு இருப்பதை ஏவுகணை சுட்டிக் காட்ட விரும்புகின்றது. இலக்குகளை நிர்ணயம் செய்யுங்கள் :எஸ்பிஎம் தேர்வு முடிவுகளைப் பெற்றுள்ள மாணவர்களுக்கு மிகவும் நெருக்குதல் மிக்க காலக்கட்டமாகவே இது அமைந் திருக்கும். * தனியார் கல்வி மையங்களின் அழைப்புக் கடிதங்கள் * இடைவிடாத தனியார் கல்லூரி முகவர்களின் தொலை பேசி அழைப்புகள். * நண்பர்களின் உண்மையறி யாத அழைப்புகள் * ஒலிபரப்பு நிலையங்களின் ‘நம்பும்படியான’ விளம்பரங்கள் * உறவினர்களின் ஆலோ சனைகள் / நச்சரிப்புகள் * உயர்கல்வி கருத்தரங்கு களின் மறைமுக தாக்கங்கள் போன்ற சூழல்களைத் தாண்டி வருவது என்பது சிரமமான ஒன்றாகவே ஏவுகணை கருதுகின்றது. ‘அவசரக்காரனுக்கு புத்தி மட்டு’ என்பார்களே, உயர் கல்வியைத் தேர்வு செய்வதில் அவசரத்தினைக் காட்டினால் மிகப்பெரிய இழப்பினை எதிர்நோக்க வேண்டியிருக்கும் என்பதை தெளிவாக உணர்ந்திருக்க வேண்டும். மலேசிய இந்திய சமூகத் தில் மருத்துவத்துறை தொடர் பில் மிகப்பெரிய எதிர்பார்ப்பு எப்போதுமே இருந்து வருவதாக வீட்டில் உள்ள ஒவ்வொரு பிள்ளை யையும் மருத்துவராக்கிவிட வேண்டும் என்ற கனவு ஒவ்வொரு பெற்றோரிடமும் இருப்பதை ஏவுகணை வரவேற்றாலும் பிள்ளைகளை மருத்துவராக்க வேண்டும் என்பதற்காக வெளி நாடுகளில் முடிப்பதற்கான முயற்சிகளை தனியார் ஆலோசனை நிறுவனங்களின் (ஏஜெண்டுகள்) வாக்குறு தியை நம்பி ஏமாந்தவர்களின் கதையையும் கருத்தில் கொள்ள வேண்டும் என்பதை ஏவுகணை வலியுறுத்து கின்றது. எஸ்பிஎம் தேர்விற்குப் பிந்தைய உயர்கல்வி வாய்ப்பு களை முறையாகத் தேர்வு செய்யவில்லை என்றால் எதிர்நோக்கவிருக்கும் இன்னல் கள் தொடர் பில் நாளை ஆராய்வோம்


கர்நாடக முடிவு ஜனநாயகத்துக்கு கிடைத்த வெற்றி ரஜினிகாந்த் பேட்டி

சென்னை,
அந்த வரிசையில், நேற்று ரஜினி மக்கள் மன்றத்தின் தமிழ்நாடு மற்றும் புதுச்சேரியை சேர்ந்த மகளிர் அணி செயலாளர்களை சென்னை போயஸ் கார்டனில் உள்ள தனது இல்லத்தில் நேரில் சந்தித்து ஆலோசனை நடத்தினார்.
ஆலோசனை முடிந்த பின்னர், ரஜினிகாந்த் நிருபர்களுக்கு பேட்டி அளித்தார். அப்போது அவர் கூறியதாவது. ரஜினி மக்கள் மன்றத்துக்கு பெண்கள் மத்தியில் அமோக வரவேற்பு உள்ளது. இதை பார்க்கும்போது எனக்கு மிகுந்த சந்தோஷமாக இருக்கிறது. பெண்கள் எங்கு இருக்கிறார்களோ அங்கு வெற்றி நிச்சயம். ஒவ்வொரு இடத்திலும் பெண்கள் கொடுக்கும் உற்சாகம், மிகுந்த சந்தோஷமாக இருக்கிறது.
எந்த நாட்டில் பெண்களுக்கு முன்னுரிமை கொடுப்பார்களோ அந்த நாடு முன்னேற்றம் பெற்று இருக்கிறது என்பது எல்லோருக்கும் தெரியும். நிச்சயமாக, ரஜினி மக்கள் மன்றத்திலும் சரி, நான் புதிதாக தொடங்கும் கட்சி யிலும் பெண்களுக்கு அதிகபட்ச முன்னுரிமை இருக்கும். அவர்களை எல்லா நடவடிக்கைகளிலும் ஈடுபடுத்திக் கொள்வேன் என்பதை தெரிவித்துக் கொள்கிறேன். இவ்வாறு அவர் கூறினார்.
அதைத் தொடர்ந்து நிருபர்கள் கேட்ட கேள்விகளும், அதற்கு அவர் அளித்த பதில்களும் வருமாறு:
கேள்வி: கூட்டத்தில் என்ன விவாதிக்கப்பட்டது?
பதில்: அது எங்களுக்குள் பேசியது. அதை வெளியில் சொல்ல முடியாது.
கேள்வி: உங்களுக்கு 150 தொகுதிகளில் ஆதரவு இருப்பதாக உளவுத்துறை ஆய்வு அறிக்கையில் கூறியிருப்பதாக செய்தி வெளிவந்துள்ளதை எப்படி பார்க்கிறீர்கள்?
பதில்: அந்த செய்தி உண்மையாக இருந்தால் மிகவும் மகிழ்ச்சி.
கேள்வி: ரஜினிகாந்த் ஆன்மிக அரசியலை முன்வைப்பதால், அவருடன் கூட்டணி வைப்பது குறித்து நான் யோசிக்க வேண்டி இருக்கிறது என்று கமல்ஹாசன் கூறி இருக்கிறாரே?
பதில்: இன்னும் கட்சியே ஆரம்பிக்கவில்லை. அதற்குள் என்ன கூட்டணி?
கேள்வி: கர்நாடக தேர்தல் குறித்து உங்கள் கருத்து என்ன?
பதில்: நமது அரசியல் அமைப்பு சட்டப்படி சட்டமன்றத்தில் தங்கள் பலத்தை நிரூபிக்க வேண்டும். அதை நிரூபிக்க போகிறார்கள். இது ஜனநாயகத்துக்கு கிடைத்த வெற்றியாக பார்க்கிறேன்.
கேள்வி: எடியூரப்பா பதவி விலகியதை எப்படி பார்க்கிறீர்கள்?
பதில்: கவர்னர் அவருக்கு 15 நாட்கள் அவகாசம் கொடுத்தது கேலிக்கூத்து. அப்படி அவர்கள் செய்து இருக்கக் கூடாது. ஆனால், சுப்ரீம் கோர்ட்டு ஒரு நல்ல தீர்ப்பை வழங்கியது. அதற்கு எனது வணக்கங்கள்.
கேள்வி: காங்கிரசும், மதசார்ப்பற்ற ஜனதா தளமும் ஆட்சி அமைக்கிறார்கள். இந்தநிலையில் காவிரி விவகாரத்தில் எப்படிப்பட்ட தீர்வு கிடைக்கும் என்று எதிர்பார்க்கிறீர்கள்?
பதில்:- சுப்ரீம் கோர்ட்டு என்ன தீர்ப்பு கொடுத்தார்களோ அதை நிறைவேற்றியே ஆகவேண்டும். அது அவர்களது கடமை.
கேள்வி:- இந்த ஆணையம் முழுமையான உரிமைகள் கொண்டதாக இருக்குமா?
பதில்:- சுப்ரீம் கோர்ட்டின் தீர்ப்பு அடிப்படையில் ஆணையம் அமைக்கப்பட இருக்கிறது. காவிரி நீர் பங்கீட்டில் அணைகளின் முழு கட்டுப்பாடும் ஆணையத்திடமே இருக்க வேண்டும் என்பது எனது தாழ்மையான கருத்து. கர்நாடக அரசின் பொறுப்பில் ஆணையம் செயல்பட்டால் அது நல்லதல்ல.
ஆணையத்தில் ஐ.ஏ.எஸ். அதிகாரிகள் அதிகம் இருப்பார்கள். அரசியல் தலையீடும் நிச்சயம் இருக்கும். எனவே இந்த விஷயத்தில் என்ன நடக்கிறது என்பதை போகத் போகத்தான் பார்க்க முடியும்.
கேள்வி:- கமல்ஹாசன் நடத்திய அனைத்துக்கட்சி கூட்டத்தில் நீங்கள் பங்கேற்றிருந்தால் நன்றாக இருக்கும் என்று கமல்ஹாசன் கருத்து தெரிவித்திருக்கிறாரே?
பதில்:- அனைத்துக் கட்சி கூட்டம் என்று கூறினார்கள். நான் கட்சியே இன்னும் ஆரம்பிக்கவில்லை. அவரது முயற்சிகள் அனைத்தும் வெற்றியடையவேண்டும் என்று ஆண்டவனை வேண்டிக்கொள்கிறேன். இன்னும் போகப் போக நிறைய விஷயங்களும், சம்பவங்களும் உள்ளன. மக்கள் நலனுக்காக அதில் கலந்து கொள்ளலாம்.
கேள்வி: இலங்கை தமிழர்களுக்கான நினைவேந்தல் கூட்டம் நடத்த மெரினாவில் தடை விதிக்கப்பட்டுள்ளதை எப்படி பார்க்கிறீர்கள்?
பதில்: சில காரணங்களுக்காக மெரினாவில் தடை விதித்து இருக்கிறார்கள். காரணம் இல்லாமல் தடை விதிக்க மாட்டார்கள்.
கேள்வி:- தொடர்ந்து ஒவ்வொரு அமைப்பு நிர்வாகிகளிடமும் பேசி வருகிறீர்கள். 2019-ம் ஆண்டு நாடாளுமன்ற தேர்தலுக்குள் கட்சியை அறிவிக்க திட்டமா?
பதில்:- அப்படியான திட்டங்கள் என்றும் கூடச் சொல்லலாம். நாடாளுமன்ற தேர்தல் தேதி அறிவிக்கப்படட்டும். அப்போது முடிவு எடுத்துக்கொள்ளலாம். ஆனால் அனைத்துக்கும் தயாராகவே இருப்போம். இவ்வாறு ரஜினிகாந்த் கூறினார்.


மாணவனைக் கொடுமை செய்த ஆசிரியர்!

தாமான் ரிந்திங்கைச் சேர்ந்த முதலாம் வகுப்பு மாணவனின் பிட்டத்தில் பிரம்பைக் கொண்டு கடுமையாக அடித்துக் சூடான பொருளால் சூடு வைத்தும் சித்ரவதை செய்த புறப்பாட ஆசிரியர் ஒருவர் மீது போலீசில் புகார் செய்யப்பட்டுள்ளது. ஸ்கூடாய் தாமான் துன் அமினாவிலுள்ள அந்த புறப்பாட நிலையத்தில் மூன்று நாட்களுக்கு முன்னர் அந்த புறப்பாட ஆசிரியர் சித்ரவதை செய்ததாகவும் கூறப்பட்டது. தனது வீட்டுப் பாடங்களை முழுமையாக செய்யாததால் சிறுவனின் குடும்பத்தினர் ஆசிரியரின் பொறுப்பில் சிறுவனை விட்டுள்ளனர். கடந்த ஞாயிற்றுக் கிழமை தாமான் பெர்லிங்கிலுள்ள ஆசிரியரின் வீட்டில் சிறுவன் தனியாக இருந்த போது பூட்டப்படாமல் இருந்த முன் கதவு வழியாக வெளியேறிய தோடு பக்கத்து வீட்டுச் சுவரை ஏறி அவர்களின் உதவியை கோரியுள்ளான். அதனை மற்றொரு அண்டை வீட்டுக்காரர் கண்டு சிறுவனின் குடும்பத்திற்கு தகவலை வழங்கியுள்ளார். கடந்த டிசம்பர் மாதம் முதல் தங்களது தம் பியை அந்த புறடப்பாட மையத்திற்கு அனுப்பி வைத்ததாக சிறுவனின் தமக்கை லிம் போ ஷான் (வயது 23) தெரிவித்தார். கூடுதல் பாடங்களுக்காக சிறுவனை அந்த ஆசிரியர் பாதுகாப்பில் விட்டதாகவும் தெரிவிக்கப்பட்டது. தனது தம்பியிடம் குறும்புத் தனம் இருந்தாலும் மதிய வகுப்புகளுக்காகவே அந்த ஆசிரியர் பார்வையில் விட்டதாகவும் அவர் குறிப்பிட்டார். கடந்த சனிக் கிழமை சிறுவனை அழைத்துச் செல்ல விரும்பிய போதும் ஆசிரியர் அனுமதிக்கவில்லை என குறிப்பிட்ட அவர், மறுநாள் சிறுவன் சித்ரவதை செய்யப் பட்டுள்ளதை அண்டை வீட்டார் மூலம் அறிந்ததாகவும் தெரிவித்தார். மற்ற ஆசிரியர்கள் துணைப் பாட வகுப்புகளில் இருந்த போது அந்த ஆசிரியர் தனது தம்பியின் பிட்டத்தில் அடித்து காயம் விளைவித்ததோடு சூடு வைத் ததாகவும் தனது தம்பி கூறியதை அவர் நினைவு கூர்ந்தார்.


நாக்கை அறுப்போம் என்று மிரட்டிய அமைச்சரை நீக்க வேண்டும்: ஈ.ஆர்.ஈஸ்வரன்

அதிமுக ஆட்சிக்கு எதிராக பேசினால் நாக்கை அறுப்போம் என அமைச்சர் பேசியிருப்பது அதிர்ச்சியளிக்கிறது. அவரை அமைச்சர் பதவியிலிருந்து நீக்க வேண்டும் என்று கொங்குநாடு மக்கள் தேசிய கட்சியின் பொதுச்செயலாளர் ஈ.ஆர்.ஈஸ்வரன் கூறியுள்ளார்.

இதுதொடர்பாக அவர் வெளியிட்டுள்ள அறிக்கையில், தமிழகத்தில் அதிமுக ஆட்சிக்கு எதிராக லஞ்சம், ஊழலை பற்றி பேசினால் அவர்களது நாக்கை அறுப்போம் என்று நேற்றையதினம் தஞ்சாவூரில் அமைச்சர் துரைக்கண்ணு அவர்கள் பேசியிருப்பது அதிர்ச்சியளிக்கிறது. தமிழக அரசின் செயல்பாடுகள், நடவடிக்கைகள் குறித்து கேள்விகேட்க தமிழக மக்கள் அனைவருக்கும் உரிமை இருக்கிறது. ஒரு அமைச்சரே வன்முறையை தூண்டும் வகையில் பேசுவது தமிழகத்திற்கு நல்லதல்ல.

தமிழகத்தில் எல்லா துறைகளிலும் லஞ்சம், ஊழல் மலிந்துவிட்டது என்று பிரதான எதிர்க்கட்சி உள்ளிட்ட அனைத்து கட்சிகளும் குரல் எழுப்புவது ஒரு தனிமனிதன் மீதான குற்றச்சாட்டு இல்லை, தமிழக அரசின் மீதான குற்றச்சாட்டு. தமிழக அரசின் மீது சுமத்தும் ஊழல் குற்றச்சாட்டுகளுக்கு ஆட்சி யாளர்கள்தான் விளக்கம் தர வேண்டுமே தவிர, கேள்வி கேட்போரின் நாக்கை அறுப்போம் என்று சொல்வது அடிப்படை பேச்சுரிமையை நசுக்குவதாகும்.

அமைச்சர் துரைக்கண்ணு அவர்களின் இந்த பேச்சுதான் ஜனநாயகத்திற்கும், கருத்துரிமைக்கும் எதிரானது. ஜெயலலிதா அவர்களின் மறைவிற்கு பின்னால் அண்ணா தி.மு.கவை சேர்ந்த அமைச்சர்கள் எல்லாம் கட்டுப்பாடு இல்லாமல் பேசி வருகிறார்கள். ஆளும்கட்சியின் மக்கள் பிரதிநிதிகள் இப்படி பேசுவது தமிழகத்தை தவறான பாதைக்கு கொண்டு செல்லும்.

இப்படி கட்டுப்பாடற்று பேசுபவர்கள் அமைச்சர்களாக இருக்க தகுதியற்றவர்கள். முதல் நடவடிக்கையாக துரைக்கண்ணு அவர்களை அமைச்சர் பதவி யிலிருந்து நீக்க வேண்டும். இது மற்ற அமைச்சர்களுக்கு பாடமாக அமையும். வன்முறையை தூண்டும் விதத்தில் யார் பேசினாலும் அவர்களின் மீது தமிழக அரசு தீவிர நடவடிக்கை எடுக்க முன்வர வேண்டும். இவ்வாறு கூறியுள்ளார்.